I PENZIONERI se priključili koaliciji oko PETROVIĆA | Trebinje Live\nI PENZIONERI se priključili koaliciji oko PETROVIĆA\nGradski odbor Partije ujedinjenih penzionera Republike Srpske /PUP RS/ podržao je danas kandidaturu Luke Petrovića iz SNSD-a za gradonačelnika Trebinja.\nKoalicioni sporazum između SNSD-a i PUP RS potpisali su predsjednici gradskih odbora ovih političkih stranaka Luka Petrović i Đoko Tarana.\nPetrović se zahvalio na podršci koju mu je da PUP RS, ističući da je njihovim pristupanjem koalicija postala još jača i bolja u ideji da se zajednički gradi Trebinje i njegova budućnost poslije 2. oktobra.\n"Koalicija se iz dana u dan širi i ovo je veoma radostan dan jer je i PUP dao apsolutnu podršku našem kandidatu za gradonačelnika", kazao je Petrović.\nOn je dodao da je siguran da će ova koalicija imati većinu u trebinjskom parlamentu i ostvariti više nego ubjedljivu pobjedu u trci za prvog čovjeka grada, nakon čega će se, kako je kazao, krenuti sa realizacijom zadatih ciljeva iz platforme koalicionih partnera.\nPredsjednik Gradskog odbora PUP-a RS Trebinje Đoko Tarana, kazao je da u potpunosti vjeruje u pobjedu Luke Petrovića u trci za gradonačelničku funkciju, ističući da je i to, uz ideje i program, jedan od razloga podrške ove političke partije kandidatu SNSD-a.\nTarana je naveo da je odluka Gradskog odbora PUP RS o podršci Petroviću donijeta jer smatraju da će ona najviše pomoći penzionerima na području grada Trebinja, uz bolje rješavanje i poboljšavanje njihovog materijalnog i socijalniog položaja.\n"Ovo je prava i najbolja odluka za penzionere, a u to ćemo se uskoro i uvjeriti", kazao je Tarana, dodajući da je PUP RS Trebinje odgovoran za svaku političku i drugu odluku koja se tiče sprovođenja u djelo programa PUP RS.\nPotpisivanju koalicionog sporazuma prisustvovao je i predsjednik PUP RS Ilija Vujičić, koji je tom prilikom istakao da je dva mjeseca prije izbora siguran u pobjedu Luke Petrovića i koalicije okupljene oko SNSD-a u Trebinju.\nPUP RS je prije četiri godine podržao Slavka Vučurevića iz PDP-a.\nPored Vujičića, potpisivanju koalicionog sporazuma prisustvovali su i nocilac odborničke liste SNSD-a za grad Trebinje Gordan Mišeljić, kandidat za odbornika Blagoje Šupić, predsjednici gradskih odbora Demokratskog narodnog saveza /DNS/ Petar Ivanković, Socijalističke partije /SP/ Rajko Ćapin, Ujedinjene Srpske Mijat Šarović i nosilac odborničke liste koalicije "Radikalno bolje - SRS-SRS RS" Slaviša Grkavac.\nTAGOVI: Politika SNSD PUP RS\nDodik: Otići ću u Gacko pa neka isključe i Govedaricu\nČavić: NDP započinje razgovore sa SNSD-om\nOvako se raspala opozicija - Tri udarca za mjesec dana izbrisala Savez za pobjedu\nSrećan vam jednopartijski sistem - Masovno priklanjanje opozicije Dodiku izazvalo podsmijeh na društvenim mrežama\nKo će iz trebinjske opozicije imati hrabrosti da stane na crtu kandidatu SNSD-a?\nSNSD dogovorio saradnju sa grupom Obrena Petrovića


Idemo na Mars: Gozba na minus 60 stepeni Celzijusa (foto) - Sputnjik Srbija\n20:06 04.10.2018 Preuzmite kraći link\nFotografije su postavljene na stranici Evropske svemirske agencije na Fejsbuku koju „Konkordija“ koristi za objavljivanje rezultata istraživanja. Viljuška sa rezancima koja se smrzla iznad posude pokazuje kako se nešto što bi trebalo da bude ukusan obrok pretvara u čudnu figuru.\nNa drugoj fotografiji vidi se nasmejani polarni istraživač koji se našalio rečima da na tako niskim temperaturama nije potrebno ohladiti obrok.\n„Konkordiju“ koristi Evropska svemirska agencija kako bi testirala izdržljivost ljudi na niskim temperaturama pre odlaska na misije u kosmos. Oponašaju se ekstremni uslovi u svemiru sa kojima se susreću kosmonauti, poput visoke nadmorske visine i manjka kiseonika.\nSadašnja francusko-italijanska misija trebalo bi da sakupi podatke kako se ljudska tela adaptiraju na takve uslove, ne bi li došli do informacija korisnih za buduće kosmičke misije.\nNa sajtu Evropske svemirske agencije navodi se da će proučavanje efekata izolacije i vazdušnog pritiska pomoći u slanju misije na Mars.\nkosmonauti, misija, Evropska svemirska agencija, Antartik, Mars, Italija, Francuska


ДОКУМЕНТИ ОТКРИЛИ: Америка размишљала и о отцепљeњу Републике Српске\nDOKUMENTI OTKRILI: Amerika razmišljala i o otcepljenju Republike Srpske\nU dokumentu pod nazivom „Izlazna strategija za BiH“, a koji je pre dva dana pomenuo srpski član Predsedništva BiH Milorad Dodik, navedena su dva moguća scenarija za završetak rata.\nPrvi scenario se odnosi na brzi završetak konflikta i mirovni sporazum do kraja 1995. godine, a drugi predviđa mogućnost nastavka rata u 1996. godini, ukoliko sukobljene strane ne pristanu na dogovor u 1995.\n„Za nas je bolje suočiti se s ovim pitanjima ove godine nego da se bavimo operacijom povlačenja NATO-a tokom izborne kampanje, jer će stranke imati snažniju potrebu da nas ili pokušaju obrukati ili da nas uvuku u sukob. Odmah treba da počnemo konsultacije s našim saveznicima na našu strategiju posle povlačenja“, napisao je Berger.\nUkoliko Srbi ne bi pristali na podelu 49:51 odsto, Berger je predvidio mogućnost da Bošnjaci prihvate manje od 51 odsto u zamenu za nešto kvalitetniju teritoriju.\n„Ako bude neophodno, treba da pritisnemo Bošnjake da dozvole Srbima sprovođenje referenduma nakon dve do tri godine, kao što smo se složili u paketu iz 1993. godine. Naša argumentacija bi bila da, ako Bošnjaci ne mogu da ubebde srpsku populaciju da je njihova budućnost u reintegraciji, nema svrhe blokirati mirno razdvajanje po uzoru na čehoslovački model“, navodi se u dokumentu, prenela je RTRS.\nPingback: DOKUMENTI OTKRILI: Amerika razmišljala i o otcepljenju Republike Srpske - Šajkača


Učenje nemačkog jezika > Korisne informacije > Kako do posla u Austriji?\nAustrija je veoma atraktivna destinacija za rad i život ljudima sa naših prostora. Srbi su na drugom mestu po broju doseljenika u Austriju i trenutno ih tamo živi i radi oko 350.000, od čega više od polovine u Beču. U Austriji postoji zvanični spisak deficitarnih zanimanja koji se ažurira na godišnjem nivou. Pored radnika deficitarnih struka veoma su dobrodošli i visokokvalifikovani stručnjaci i naučnici. Kako do posla u Austriji i koji su uslovi za dobijanje dozvole za rad i boravak ?\nŠta je Crveno-Belo-Crvena kartica (Rot-Weiß-Rot Karte)?\nCrveno-belo-crvena kartica je boravišno-radna dozvola za Austriju namenjena zaposlenima iz takozvanih ‘trećih zemalja’ koji su dobili konkretnu ponudu za zaposlenje. U ovu grupu zemalja spada i Srbija, a reč je o zemljama van Evropske ekonomske zone.\nRadnu dozvolu izdaje isključivo Služba zapošljavanja Austrije (AMS), a zahtev za njeno izdavanje podnosi poslodavac u Austriji pre dolaska zaposlenog u zemlju.\nPostoji nekoliko kategorija koje mogu dobiti ovu karticu:\nVeoma visoko kvalifikovani radnici\nStručnjaci u deficitarnim profesijama\nStudenti koji su diplomirali na austrijskim univerzitetima i visokim školama\nKljučni samostalni privrednici\nŠta su veoma visoko kvalifikovani radnici?\nOvo su kandidati koji imaju minimum 70 od ukupno 100 poena prema zvaničnom sistemu bodovanja koji možete videti ovde. Cilj ovog bodovanja je da se privuče vrhunski kadar kao što su istraživači, naučnici i menadžeri najvišeg ranga. Oni čak imaju mogućnost da, ukoliko još uvek nisu našli posao u Austriji, dobiju vizu za traženje posla koja važi šest meseci, pa da kada pronađu posao koji odgovara njihovim kvalifikacijama, apliciraju za crveno-belo-crvenu karticu za veoma visoko kvalifikovane radnike. Međutim, ukoliko ne nađu posao u roku važenja vize, moraju da napuste zemlju i mogu podneti zahtev za novu vizu tek nakon 12 meseci.\nListu deficitarnih zanimanja u Austriji za 2018 godinu možete pogledati ovde. To je zvaničan spisak koji ažurira austrijsko Ministarstvo za rad u saradnji sa Ministarstvom ekonomije. Za zanimanja sa ovog spiska ne postoji dovoljan broj austrijskih radnika pa su dobrodošli kandidati iz inostranstva, uključujući i zemlje koje nisu članice EU.\nUkoliko imate validnu diplomu u struci sa liste deficitarnih zanimanja, a dobili ste konkretnu ponudu za posao od austrijskog poslodavca koja je u skladu sa postojećim zakonom i imate minimum 55 poena prema važećem sistemu bodovanja možete podneti zahtev za crveno-belo-crvenu karticu za kvalifikovane radnike deficitarnih struka.\nUkoliko ste pronašli posao u Austriji i poslodavac želi da vas zaposli kao kadar od ključnog značaja, možete dobiti crveno-belo-crvenu karticu koja važi dve godine pod uslovom da će vam plata iznositi minimum 3078 evra (za mlađe od 30 godina 2,565 evra) i da trenutno nema austrijskih državljana sa istim kvalifikacijama registrovanih kod Službe za zapošljavanje. Takođe, morate imati minimum 50 poena prema važećem sistemu bodovanja.\nStudenti austrijskih univerziteta\nStudenti austrijskih univerziteta poreklom iz ‘trećih zemalja’, sa Bachelor, Master i doktorskim diplomama mogu odmah po završetku studija da produže svoju studentsku dozvolu boravka na još 12 meseci, sa ciljem traženja posla. Ukoliko u tom periodu nađu posao u svojoj struci i dobiju ponudu sa minimalnom mesečnom bruto platom od 2.308 evra, mogu da podnesu zahtev za crveno-belo-crvenu karticu.\nSamostalni privrednici iz ‘trećih zemalja’ mogu da apliciraju za crveno-belo-crvenu karticu u ovoj kategoriji ukoliko se proceni da će njihova delatnost predstavljati makroekonomsku korist za državu. Detalje možete pogledati ovde.\nOsnivači novih preduzeća\nUkoliko dolazite iz neke od ‘trećih zemalja’ i želite da osnujete firmu u Austriji, te u tu svrhu aplicirate za crveno-belo-crvenu karticu, to možete učiniti jedino ukoliko planirate da na tržištu lansirate i razvijate inovativne proizvode, usluge, proizvodnju ili tehnologije, za šta imate i odgovarajuči biznis plan. O ostalim uslovima za ovu kategoriju kartice možete pročitati ovde.\nPored navedenih uslova vezanih za diplomu i zaposlenje, da biste uspešno konkurisali za dozvolu za rad i boravak u Austriji, morate da ispunjavate i opšte uslove kao što su dovoljna finansijska sredstva za život, zdravstveno osiguranje, obezbeđen smeštaj i poznavanje nemačkog jezika.\nPre nego što krenete u potragu za poslom u Austriji, proverite da li je za posao kojim nameravate da se bavite potrebna nostrifikacija diplome u Austriji. Ovo možete uraditi na sajtu Berufsanerkennung. Takođe, u anabin bazi možete proveriti status univerziteta koji ste završili. Ukoliko univerzitet nema status H+, ili ga nema u bazi, možete da podnesete zahtev za nostrifikaciju na nekom od univerziteta ili visokih škola na kojima postoji program koji je uporediv sa završenim studijama. Nadležna visokoškolska institucija će zatim proveriti koje dodatne kvalifikacije i ispiti su potrebni u konkretnom slučaju.\nZa većinu poslova formalno priznavanje diplome, odnosno nostrifikacija nije potrebna. Ona je međutim neophodna za takozvana ‘regulisana zanimanja’ (npr. zdravstveni radnici, nastavnici u državnim školama itd). Ovo su zanimanja za koja važi posebna regulativa i kojima je moguće baviti se samo uz formalni dokaz kvalifikacija.\nNajbolje je da na internetu potražite poslove koji odgovaraju vašim kvalifikacijama. Većina firmi objavljuje oglase za poslove na svojim sajtovima, tako da možete potražiti sajtove kompanija koje vas interesuju. Takođe, Migraciona platforma Savezne vlade Republike Austrije preporučuje i sledeće sajtove:\nPo austrijskom Zakonu o prebivalištu i boravku državljani zemalja koje nisu deo Evropskog ekonomskog prostora sa prvim podnošenjem zahteva za boravišnu dozvolu dužni su da dokažu poznavanje nemačkog jezika na nivou A1 Zajedničkog evropskog okvira za jezike. To je zakonski minimum, a koji nivo će vama biti potreban pre svega zavisi od zahteva poslodavca i zanimanja kojim ćete se baviti.\nMigraciona platforma Savezne vlade Republike Austrije\nAustrijska služba za zapošljavanje\nAustrijska služba za akademsku razmenu\nFacebook stranica Ambasade Austrije u Beogradu


Tusk – pravi čovjek za EU izazove, snažan glas Istočne Evrope\nBivši poljski premijer Donald Tusk preuzeo je u ponedjeljak 1. decembra, predsjedavanje Evropskim savjetom obećavši „nemilosrdno opredjeljenje“ ka oživljavanju ekonomije, te odbrani od svih prijetnji EU bloka, "unutrašnjih i spoljnih".\nNjemački "Der Spigel" procjenjuje da poljski lider može postati ključni glas u aktulenoj krizi sa Rusijom.\nDonald Tusk (57) je prvi političar iz bivišeg sovjetskog bloka koji je preuzeo jednu od vodeći dužnosti u evropskom bloku, i to baš u verijeme najsnažnijih tenzija sa Rusijom od okončanja Hladnog rata.\nKada je nominovan u avgustu, za jednu od tri ključne pozicije u EU, Tusk je rekao da je EU „očajnički potrebna jedna istočnoevropska perspektiva“, dodajući da on želi da osigura da će EU odgovoriti na ruske provokacije jedinstvenim glasom.\nNa ceremoji predaje dužnosti, od prethodnika, Hermana Van Rompuya, Tusk je u ponedjeljak konstatovao da se evropski blok suočava sa izazovima, od kako je rekao „neprijatelja“.\n„Politika se vratila u Evropu. Istorija se vratila“ naveo je Tusk, pred kojim zaista stoje brojni izazovi i u samoj EU: rast anitevropskih stranaka, Velika Britanija koja prijeti povlačenjem iz EU bloka, ekonomske poteškoće mnogih.\nTusk je poručio da će se fokusirati na „fundametalne vrijednosti, solidarnost, slobodu, jedinstvo, protiv svih prijetnji, i spolja i iznutra“.\n„Danas ne samo da euroskeptici dovode u pitanje EU vrijedosti, mi takođe imamo neprijatelje, ne samo skeptičare“, dodao je bez daljih obrazloženja ove teze.\nBiviši premijer Donald Tusk, je bio aktivan član poljskog demokratskog pokreta Solidarnost, koji je imao ključnu ulogu u rušenju komunističkog režima u Poljskoj i Željezne zavjese u cjelini, smatra da EU mora jačati svoju internacionalnost i da mora obezbjediti svojegranice te „podržati one u susjedstvu koje dijele naše vrijednosti“.\nNjegova Poljska, kao i druge članice istočne Evrope, strahuju da Rusija ima pretenzije ka bivišim članicama sovjetskog bloka, a naročito su ti strahovi pojačani nakon, kako Zapad tvrdi, ruske vojne intervencije u Ukrajini.Poljska stoga naročito promoviše bliskije veze EU sa bivšm članicima sovjetskog bloka.\nTuskova snaga i slabosti\nPodcrtavajući njegovu snagu i slabosti, američka agencija Associated press (AP), je navela da je Tusk u prednosti jer ima veliki apetit i talent za vođstvo, ne zazire od preuzimanja rizika ili nastavka nepopularnih reformi, koje je vješto, u slučaju Poljske, predstavljao kao nužno ili korisno na duže staze.\nTusk je odličan strateg i može govoriti rječito i uvjerljivoo pitanjima koja izazivaju buru u javnom mnjenju.On je spretno promovisao i istako nacionalne uspjehe, kao što je ekonomski rast Poljske, tokom globalne ekonomske krize.Ta mu je strategija donijela reizbor na premijersku funciju 2011. Tusk sa sobom što je jako važno, na čelu EU donosi kredibilno znanje o ruskoj politici.\nAP analitičari procjenjujuda će ipak Tusk morati da ublažiti svoj stav o Rusiji. Ponekad, navodeči slabosti, pokušava sakriti probleme pod tepih a i zna gajiti lične osvete.Morat će proširiti unatrašnji poljski krug. A posebno je zanimljivo da kažu voli slušati sebe kako govori: naime jedan njegov govor o politici 2007. trajao je oko tri sata.\nPoljsku odlično proveo kroz svjetsku ekonomsku krizu\nTusk se u ponedjeljak kao novi predsjedavjući EU,takođe obavezao na pomoć spašavanju evropske ekonomije, koja izaziva globalnu zabrinutost zbog titranja na ivici treće duboke recesije, boreći se sa visokom stopom nezaposlenosti i deflacijom.\n„Potrebno nam je nemilosrdo opredjeljenje da bi smo okonačali ekonomsku krizu“ rekao je pozivajući na kompletiranje Evropske moneterane unije, iako Poljska kao zemlja iz koje dolazi još ne koristi zajedničku EU valutu.\nTuskov ključni zadatak je koordinranje šefovima vlada EU članica i predstavljanjem bloka van Evrope. On je postao drugi predsjednik ovog važnog evropskog tijela, preuzimajući dužnost od Hermana Van Rompuya.\nZa razliku od prethodnika, Flamaca koji nije bio premijer Belgije, Tusk na dužnost predsjedvajućeg EU dolazi sa skoro u potpunosti okončana dva mandata na čalu zemlje koja u vrijeme najveće svijetske ekonomske krize još od vremena Velike Depresije, nije niti jednom skliznula u recesiju, a riječ je o populaciji od 39 miliona osoba.\nNjegovo porijeklo čini ga pravim čovjekom za nove izazove, smatraju u Der Spiegelu, a mnogi u Poljskoj su zadovoljni što njihova zemlja konačno ima važnu ulogu u Evropi.\n“Veliki uspjeh za Poljsku„ napisao je varšavski "Polityka" magazin, a dnevnik "Gazeta Wyborcza" je ocijenila da je njegovim imenovanjem „cijela Istočna Evropa oplemenjena“, ide se tako daleko da se prave poređenja i sa papom Jovanom Pavlom II na čelu katoličeke crkve.\nDanašnjim Tuskovim preuzimanjem dužnosti predsjednika Evropskog Savjeta, kompletirana su top tri mjesta briselske administracije u kojem je predsjedavjući Evropske komisije, Jean Claude Juncker, a šefica EU diplomatije Federica Mogherini.\nI na kraju, zanimljivo je da je u avgustu kada je nominovan na funkciju koju je danas preuzeo, rekao da će „uglancati svoj engleski jezik“ pa je prvobitni plan bio da odputuje na Maltu i uči engleski do preuzmanja dužnosti.No ipak to nije mogao ugurati u kalendar svojih obaveza pa je privatne časove uzimao u Poljskoj.\nU nedjelju je pak za Poljski TV kanal TVN24 rekao da mu engleski još nije besprekoran ali je potom dodao „Ja sam optimista. Možda je sve što Evropi danas treba energija, optimizam, posvećenost, vjera. A to je moja specijalnost!", naveo je Tusk koji u slobodnom vremenu voli da trči ili igra fudbal.


Kabinet: Lažu da je Dodik učestvovao u sjednici Predsjedništva BiH, pokušavaju nam razbiti srpsko jedinstvo\nIz Kabineta člana Predsjedništva Bosne i Hercegovine Milorada Dodika su demantovali informaciju da je održana telefonska sjednica ove državne institucije, ističući da je to “još jedna laž očigledno plasirana s ciljem pokušaja razbijanja srpskog jedinstva u Republici Srpskoj”.\nIz Kabineta Milorada Dodika rekli su Srni da za imenovanje članova Upravnog odbora Centralne banke BiH, što je bilo predviđeno dnevnim redom telefonske sjednice, mora postojati saglasnost sva tri člana Predsjedništva, odnosno moraju biti svi “za”, a apsolutno je jasno svima da ni te saglasnosti nije bilo jer je Dodik protiv produženja njihovog mandata, tako da od danas Upravni odbor Centralne banke BiH ne postoji.\nIstaknuto je da je laž o navodnom održavanju sjednice i navodnom učešću Dodika u njenom radu plasirana u sarajevske medije iz zgrade Predsjedništva BiH, koju je objeručke prihvatila i BN televizija, jer je “jasno da im smeta srpsko jedinstvo i srpska sloga”.\n– Na njihovu žalost, tim dezinformacijama sigurno neće doprinijeti razbijanju srpskog jedinstva, naprotiv, samo će ga učvrstiti – poručili su iz Kabineta Milorada Dodika.\nInformacije iz pouzdanih izvora ipak idu u prilog tvrdnji da Dodik jeste učestvovao u sjednici Predsjedništva BiH i da je glasao protiv odluke o imenovanju novog saziva Upravnog vijeća Centralne banke BiH.\nBudući da odluka nije donesena, jer je Dodik bio protiv, Centralnom bankom BiH će i ubuduće upravljati aktuelni saziv Upravnog vijeća.


POLICIJA UŽICE Arhive - UžiceMedia\nNaslovna Ključne reči POLICIJA UŽICE\nKljučna reč: POLICIJA UŽICE\nDan Sektora za vanredne situacije i slavu svih vatrogasaca-spasilaca obeležiće se zborom u krugu Vatrogasnog doma u Užicu. Predviđeno je da bude izložen deo vozila i opreme kako bi građani, a posebno najmlađi, mogli da ih vide.\nUžice Media - 28. januara 2021.\nPolicija će pojačati aktivnosti radi otkrivanja onih koji voze automobile i nakon isteka registracije. Za one koji u roku od 60 dana ne vrate tablice od dana isteka važenja registracione nalepnice propisana je novčana kazna od 10.000 do 20.000 dinara.\nUžice Media - 26. juna 2019.\nPodnete krivične prijave protiv lica koja se sumnjiče da su počinila različita krivična dela, poreska utaja, zloupotreba službenog položaja, zloupotreba položaja odgovornog lica, falsifikovanje novca, pronevera ...


"Magični vetar - Bedlam": Zuzeča zmijski duh koji vodi ka istinama...\n“Magični vetar – Bedlam”: Zuzeča zmijski duh koji vodi ka istinama, ali i ludilu\nU ono staro doba, na Divljem zapadu, dok su njime hodali slobodni domoroci, bahati industrijalci i prašnjavi kauboji, kružila je jedna priča, ledeći krv u žilama svakome ko je čuje.\nTo je priča o masovnom napadu zmija na doseljenike u krajeve gde su otrovnice zapravo najveća populacija. Ovu legendu su prenosili i ljudi i ondašnji štampani listovi, mada ona i nije bila toliko netačna. Zaista, zvečarke su u mnogim krajevima Sjedinjenih država bile gusto naseljene, to je bila njihova postojbona, drugim rečima najbolje tle za život ovakve životinjske vrste.\nPročitajte: “Bar kod Džoa”: Akvarijum izgubljenih duša!\nI dok su za belce zmije predstavljale oličenje zla, prerušenog đavola koji donosi smrt i tera čoveka iz raja, za starosedeoce severnoameričkog kontinenta ona je bila obožavana životinja, ona koja donosi kišu i plodnosti, daje im mudrost.\nOva dva različita gledišta na zmije dovodili su od sitnih čarki do velikih sukoba. Jedni su mislili da zmije treba isterati i istrebiti, ubijali su ih na najgnusnije načine, a drugi su ih štitili, sledili i nastojali voleti njih i način života sa njima.\nAlijatani, prerijsko pleme, obožavali su zmije i zmijskog duha Zuzeču, jednog od najmoćnijih duhova u koje su verovali Indijanci. Ako se Zuzeča sledi i voli, on vodi svoje sledbenike do mnogih duhovnih istina, ali ako se suprotstavimo ovom duhu, on opseda ljudski um, zadaje mu realistične noćne more i halucinacije dovodeći zabludelog čoveka do ludila.\nU 20. epizodi serijala Magični vetar “Bedlam”, Đanfranko Manfredi je naveo Magičnog vetra i Poa na trag starom indijanskom božanstvu. Zajedno sa majstorom hororičnih scena, Koradom Roijem, možda i najhororičnijem crtaču sa Hose Ortizom u redovnom Bonelijevom opusu, Magični vetar stiže do žene opijene Zuzečinom moći, nakon neslavne istorije sa plemenom obožavalaca zvečarki, čije je zveckanje repom bilo umirujuće za njih.\nOdri i Voker su bili deca siromašnih radnika. Nakon što su odličili da se uzmu, tražili su svoje mesto pod sunce, ali stari strahovi im nisu dali mira. Voker je iz detinjstva, kada ga je ujela otrovnica imao strah od zmija, i jednom prilikom je naišao na Zuzečinu rupu punu zvečarki koje je polio petrolejom i zapalio. Od tada bes starog božanstva prelazi u njegov, ali i u um njegove žene.\nOdlučnost Magičnog vetra da raščivija ovu priču do kraja otkriva nam najmračnije tajne starog zapada, magijske moći i halucinacijska saznanja.\nManfredi i Roi su radili kao jedan, preplitale su se scena za scenom u nedogled. Radnja je pitka i veoma jednostavno objašnjena sa mnoštvom fantastičnih elemenata i realističnih prikaza.\nMagični vetar i jeste serijal poznat po dubokoj razradi legendi, običaja i obreda starog sveta zalazeći duboko u najmračnije tajne magijskog delovanja. Ova epizoda je pokazala, u tom nizu od prvih dvadeset epizoda, veoma mnogo i mnogo se iz nje mogli saznati i naučiti, što istorijski, što religijski i obredno, što Magičnog vetra svrstava u serijale visokog kvaliteta.\nTags: bedlam, magični vetar, zuzeca\nPrevious “Bar kod Džoa”: Akvarijum izgubljenih duša!\nNext “Propovednik 6: Rat na suncu”: Jedan sasvim apokaliptičan dan na vrelom pustinjskom pesku..


Od 1. januara 2018. godine počinju da važe nova pravila za odlazak u penziju za žene.\nDa bi napustile radno mesto žene će morati da imaju 62 godine života i najmanje 15 godina radnog staža. To su uslovi za starosnu, dok se uslov za prevremenu starosnu penziju u 2018. godini podiže na 56 godina i 4 meseca života, i 38 godina staža osiguranja.\nU slučaju muškaraca uslov za starosnu penziju ostaje isti, 65 godina života i najmanje 15 godina staža osiguranja, dok je za ostvarivanje prava na prevremenu u 2018. potrebo 57 godina života i 40 godina staža osiguranja.\nOni koji žene da ostvare pravo na penziju po uslovima iz 2017. godine, trebalo bi da raskinu radni odnos i da podnesu zahtev u ovoj godini. Podnošenje zahteva od 1. januara 2018. godine i kasnije, podrazumeva primenu novih uslova.


Koliko će toplotni talasi uticati na privredu Evrope – Bankar.me\nAugust 8, 2018 MAKRO, PLANETA, SVE VIJESTI Leave a comment\nNaša planeta se trenutno nosi sa jednim od najtoplijih perioda od početka bilježenja temperatura. Od juna ove godine toplotni talasi simultano su pogađali Japan, Grčku, SAD, Irsku, Kanadu i Švedsku. Mnoge zemlje bilježile su veoma visoke temperature i u julu, a među njima bilo je i onih koje su patile zbog manjka padavina.\nDijelovi Velike Britanije su, primjera radi, u junu imali samo tri odsto padavina u odnosu za količine koje su normalne za ovo doba godine. Posljedice ovakvih vremenskih uslova vide se i iz vazduha – ogoljena zemlja počela je da otkriva obrise istorijskih spomenika i objekata iz davnih vremena poput grobalja iz bronzanog doba. Jedini koji će od ovoga profitirati jesu istoričari koji su otkrili neke nove istorijske podatke.\nMeđutim, mnogi se osjećaju ugroženo zbog rasta temperatura, posebno što on pogoduje i širenju požara, koji su vidljivi ne samo u Evropi već i u Sjedinjenim Državama. Zanimljivo je da je ove godine zabilježeno čak 11 velikih požara u Arktičkom krugu, odnosno u državama koje su poznate po hladnijim temperaturama. To su Švedska, Norveška, Finska, Island, Rusija itd.\nSve navedeno bi moglo dosta uticati na tempo poljoprivrednih radova, a samim tim i na ekonomije ugroženih zemalja. Već se zna da su polja pšenice širom sjeverne Evrope devastirana, a da se u Njemačkoj očekuje rod manji za 4,5 miliona tona nego prošle godine. Situacija se pogoršava na cijelom Starom kontinentu, ali koliko će privreda biti pogođena ovim klimatskim promjenama – to zavisi i od njene razvijenosti. S tim u vezi treba imati u vidu podatak da udio poljoprivrede u Evropi iznosi 1,5 odsto.\nPOJMOVISuša vremenske nepogode\nPrevious “Daimler” se povlači iz Irana\nSljedeći Odbijanje ne smije da vas obesrabri\nOsiguravajuće kompanije pred najvećim gubicima zbog suše u istoriji


"On podriva našu spoljnu politiku"\nAmerički državni sekretar Majk Pompeo optužio je prethodnika Džona Kerija da "aktivno podriva" spoljnu politiku SAD. On je istakao da je Keri to učinio sastajući se sa šefom iranske diplomatije Mohamadom Zarifom. Pompeo je, na konferenciji za… »\nPompeo: Keri podriva američku spoljnu politiku\nAmerički državni sekretar Majk Pompeo optužio je svog prethodnika Džona Kerija da "aktivno podriva" spoljnu politiku SAD sastajući se sa šefom iranske diplomatije Muhamedom Zarifom. Majk Pompeo je, na konferenciji za štampu, neuobičajeno… »\nKeri: Povlačenje iz ugovora je najveći akt neodgovornosti\nBivši državni sekretar SAD Džon Keri kritikovao je Donalda Trampa zbog odluke da povuče SAD iz pariskog sporazuma o klimatskim promenama, navodeći da je to bio najveći akt neodgovornosti jednog američkog predsednika. - Ako se Donald Tramp povukao… »\nPompeo: Džon Keri podriva američku politiku o Iranu\nAmerički državni sekretar Majk Pompeo rekao je da Džon Keri, njegov prethodnik za vreme predsednika Barka Obame, "aktivno podriva" američku politiku o Iranu. Predsednik SAD Donald Tramp optužio je Kerija da održava "ilegalne sastanke" s iranskom… »\nNove serije ove jeseni zbog kojih želimo kišu, kišu, kišu\nPočinje! Jesen označava početak sezone kada su nove serije u pitanju. Ako ste među onima koji jedva čekaju svoju dozu bindžovanja, razočaraćemo vas jer ćete morati da čekate po nedelju dana do nove epizode. Zapravo ove jeseni je najavljeno… »\nOtkriveno šta je Asad tajno pisao Obami, iznenadio i Izrael\nPredsednik Sirije Bašar el Asad poslao je tajno pismo američkom predsedniku Baraku Obami 2010. godine sa predlogom da se nastave mirovni pregovori sa Izraelom, napisao je u novoj knjizi bivši državni sekretar SAD Džon Keri. Sirija formalno ostaje u… »\nBivši državni sekretar SAD Džon Keri otkrio šta se nalazilo u obraćanju sirijskog predsednika Baraku Obami poslatom 2010. godine. PREDSEDNIK Sirije Bašar el Asad poslao je tajno pismo američkom predsedniku Baraku Obami 2010. godine sa predlogom da… »\nŠta se nalazilo u tajnom pismu koje je Asad uputio Obami\nPredsednik Sirije Bašar el Asad poslao je tajno pismo Baraku Obami 2010. godine sa predlogom da se nastave mirovni pregovori sa Izraelom. To je napisao u novoj knjizi bivši državni sekretar SAD Džon Keri. Sirija formalno ostaje u stanju rata sa… »\nTajna prepiska dva predsednika: Evo šta je Asad tražio od Obame u vezi sa Izraelom\nSrbija danas 04.09.2018\nBivši državni sekretar izneo do sad nepoznate detalje. Predsednik Sirije Bašar al Asad poslao je tajno pismo američkom predsedniku Baraku Obami 2010. godine sa predlogom da se nastave mirovni pregovori sa Izraelom, napisao je u novoj knjizi bivši… »


Dorćol šampion Srbije u ragbiju 9\nOstali sportovi Autor:Sport klub30. jun. 201511:49 > 11:50\nIzvor: Ragbi liga\nRagbisti Dorćola ovogodišnji su šampioni Srbije u ragbiju 9, turnirskoj verziji ragbija 13. Na završnom turniru Prvenstva Srbije koji je za vikend održan na terenu Sportskog centra Inge u Beogradu, Dorćol je u finalu savladao Partizan sa 48:4.\nNakon što je prošlog vikenda održan kvalifikacioni turnir, ukupno deset ekipa i 124 igrača učestvovalo je u finalnim borbama za titulu najboljeg tima u ragbiju 9.\nU prvoj fazi takmičenja formirane su tri grupe čiji su pobednici uz najbolju drugoplasiranu ekipu izborili plasman u polufinale, dok su ostali razigravali za plasman od petog do osmog mesta.\nNajuzbudljiviji meč na turniru odigrali su „večiti rivali“ u prvom polufinalu u kojem je Partizan u trećem produžetku esejem Kušića savladao Crvenu zvezdu sa 16:12. U drugom polufinalu, Dorćol nije imao problema protiv Radničkog iz Niša (26:8), da bi potom takođe lako u finalu savladao umorne crno-bele. Treće mesto pripalo je Zvezdi koja je savladal Nišlije 16:4.\nZa najboljeg igrača turnira proglašen je Dalibor Samardžić iz Dorćola, dok je najbolji strelac bio Pero Madžarević iz Radničkog iz Nove Pazove.\nTurnir je svojim prisustvom uveličao i predsednik Međunarodne ragbi liga federacije Najdžel Vud koji stigao u Srbiju kako bi nadgledao organizaciju Kongresa Evropske federacije ragbi lige (RLEF) koji se narednog vikenda održava u Beograd, odnosno organizaciju istorijske utakmice između Rusije i Ukrajine u kvalifikacijama za Svetsko prvenstvo 2017. godine čiji je domaćin naša prestonica.


Predsjednik Saveza opština i gradova RS Ljubiša Ćosić uputio apel odbornicima: Aprilske naknade u Fond solidarnosti\nIzdajem tocionu za pivo\nprodajem plac 2000 m2\nVeče poezije - ODGOĐENO\nJelen Music Show Live\nU skupštinama 56 opština i osam gradova u Srpskoj sjedi ukupno 1.259 odbornika, a njihova prosječna mjesečna primanja na ime odborničke naknade su oko 400 maraka, pa je lako izračunati da se svakog mjeseca za te namjene iz lokalnih budžeta izdvoji više od 500.000 maraka.\nPonovo raste broj novozaraženih u Nemačkoj\nBijeljina: Epidemiološka situacija pod kontrolom\nPredsjednik Saveza opština i gradova RS i načelnik Istočnog Novog Sarajeva Ljubiša Ćosić uputio je javni apel svim odbornicima u Srpskoj da se odreknu odborničke naknade za april i da ta sredstva preusmjere u Fond solidarnosti za obnovu RS.\n- Vlada Srpske je dobro reagovala preporukom funkcionerima, nosiocima javnih funkcija i članovima upravnih i nadzornih odbora u vezi sa izdvajanjem za Fond solidarnosti. U skladu s tim, upućujem prijedlog i apel svim odbornicima, a ima ih 1.259 u svim lokalnim parlamentima, da se odreknu odborničke naknade za april. Ukoliko bi se svi odbornici odazvali ovom apelu, iznos od oko 500.000 sigurno bi doprinio rješavanju bar nekih problema s kojima se suočavamo - kaže Ćosić.\nOn ističe da bi odbornici izdvajanjem aprilske naknade u Fond solidarnosti pokazali i da su im interesi građana koji su ih birali na prvom mjestu, dodajući da bi to bilo posebno primjereno ako se uzme u obzir da smo na pragu ovogodišnjih lokalnih izbora.\nU prilog njegovom apelu ide i nedavno obavještenje Ministarstva uprave i lokalne samouprave RS svim skupštinama opština i gradova da u narednih 15 dana ne održavaju sjednice.\n- Ukoliko se u narednih petnaest dana ukaže posebna potreba za održavanjem sjednice, dužni ste pisanim putem od Republičkog štaba za vanrednesituacije, uz navođenje razloga hitnosti, tražiti odobrenje za održavanje sjednice - saopšteno je iz ministarstva.\nApel Ljubiše Ćosića, koji je funkcioner SNSD-a, podržavaju i u SDS-u pa predsjednik Glavnog odbora te stranke i načelnik Teslića Milan Miličević kaže da je Klub odbornika SDS-a sličnu inicijativu već uputio lokalnom parlamentu.\n- Dobro je što je takva inicijativa upućena sa nivoa Saveza opština i gradova. Nemam ništa ni protiv toga da sredstva budu usmjerena u Fond solidarnosti, ali mi smo predložili da se ta sredstva preusmjere u lokalni Fond za podršku privredi i poljoprivredi, jer smatram da bi na ovaj način bila efektnije iskorišćena - kaže Milićević.\nOn dodaje da je i Klub odbornika SDS-a predložio odbornicima u svim opštinama i gradovima da učine isto, ali je pozvao i poslanike i delegate u Narodnoj skupštini i Vijeću naroda Republike Srpske, kao i u Parlamentu BiH da se takođe odreknu poslaničkih naknada i naknada za rad u komisijama u svrhu podrške privredi za oporavak od posljedica pandemije.\nVlada SrpskeVlada Republike Srpske predložila je svim zaposlenim u institucijama RS, kao i imenovanim i postavljenim osobama da se po principu dobrovoljnosti odreknu dijela martovske plate u korist Fonda solidarnosti za obnovu RS.\n- Rukovodiocima institucija i izabranim i postavljenim osobama iz RS predloženo je da se odreknu 20 odsto neto plate, a članovima upravnih odbora, nadzornih odbora i odbora za reviziju da se odreknu martovske naknade - navodi se u zaključku Vlade RS.\nPremijer Srpske Radovan Višković i članovi njegovog kabineta već su se odrekli 50 odsto martovske plate u korist Fonda solidarnosti.\nRaspisan konkurs za upis učenika u srednj...\nBijeljina: Epidemiološka situacija pod ko...\nPijačni barometar za 29. maj\nBijeljina: Jutro suvo, tokom dan...\nBijeljina: U saobraćajnoj nezgod...\nIsključenja el. energije za 29-05-2020 (...\nInformacije o vodosnabdijevanju za 28. maj\nIsključenja el. energije za 28-0...\nInformacije o vodosnabdijevanju za 27. maj\nU Bijeljini uhapšena Tijana Ajfon i na de...\nFOTO: Kriminalna grupa se krila u vikendi...\nPretres i hapšenja izvršeni u vikendici M...\n"PLANET OBUĆA" AKCIJA: Kupi jed...\nGašić: Vaučeri će moći da se kor...\nKorišćenje vaučera za domaći tur...\nBijeljina: Jutro suvo, tokom dana i dalje...\nBijeljina: U saobraćajnoj nezgodi povrije...\nI Bijeljina ima tenisku šampionku!


Svaki peti proizvod nije pravilno deklarisan\n12. septembar 2013. 07:51:42\tPročitano 2618 puta\nDobar deo prehrambenih proizvoda, koji se prodaju na rafovima širom zemlje nije pravilno deklarisan, pokazali su rezultati istraživanja, koje je sprovela organizacija IHIS Nutricionizam, članica Naučno tehnološkog parka „Zemun“.\nNaime, analiza kaže da 66 odsto deklaracija namirnica je usklađeno sa srpskim, ili evropskim propisima, a 21 odsto prehrambenih proizvoda, na svojim etiketama, nije ispoštovalo ni jedne ni druge propise.\nOvo istraživanje je obavljeno na 2.500 prehrambenih proizvoda koji su podeljeni u devet kategorija - ulja i margarini, hleb i peciva, žita za doručak, slatki konditori, slani konditori, bezalkoholna pića, suplementi, mlečni proizvodi i takozvani specijalni proizvodi.\n- U EU deklaracija ne služi kao nešto što je potrebno ispuniti zbog inspekcije, već isključivo kao prostor koji treba stručno i naučno napisati, kako bi se potrošač lakše odlučio za kupovinu baš tog proizvoda - objasnila je Danica Zarić, direktorka organizacije. - Stiče se utisak da domaći proizvođači ili ne znaju da deklarišu proizvode, ili namerno varaju potrošače.\nViše iz ove kategorije « EU ukida roming? Bezobrazno: Odeću od prošle godine prodaju nam kao novu »


Škola ˝Malac genijalac˝ započinje novi upisni rok\nObjavljeno 10.04.2017. u 14h\nSa novim idejama i poslovnim planovima, Centar za edukaciju “Malac Genijalac“ počinje novi upisni rok za septembar tekuće godine.\nUpisni rok zvanično kreće 01.maja, ali je prijavljivanje uveliko u toku, pa je počelo i formiranje novih grupa.\n-Prva stvar koja sledi u predstojećem periodu su prezentacije, predstavljanje škole “Malac Genijalac“ i rada u Školi, izveštaj o postignutim rezultatima, kao i predstavljanje konkretnih rezultata polaznika.\nZa sve roditelje i one koji se do sada nisu upoznali sa školom “Malac Genijalac“, evo nove prilike i novog ciklusa predstavljanja utoku upisnog roka, poručili su iz pomenutog edukativnog centra.\nPored redovnog upisnog roka, za septembar se u Centru za edukaciju “Malac Genijalac“ sprema niz novina i novih sadržaja.\nKao prva i osnovna delatnost “Malca Genijalca“, mentalna aritmetika će to i ostati. U Centru za edukaciju “Malac Genijalac“ odlučni su da dodatno popularizuju abakus, kao najbolju mentalnu spravu i da mentalnu aritmetiku učine dostupnu što većem broju dece. Uz najsavremenije programe i metode učenja mentalne aritmetike, koje se u okviru ove franšize svakodnevno usavršavaju, sasvim sigurno, “Malac Genijalac“ postaje potpuno prepoznatljiv brend sa jasnim i transparentnim programom i ciljevima.\nMentalna aritmetika i još dodatnog, novog sadržaja\nNa poslovnom planu, franžiza ˝Malac Genijalac˝ najavila je dodatno unapređenje i pripremanje novih sadržaja pored mentalne aritmetike, a koji su u skladu i nadovezuju se na samu mentalnu aritmetiku.\n-Kao jedna od prvih stvari koja se nadovezuje namentalnu aritmetiku i, nekako, prirodno uz nju ide jeste saradnja sa edukativnim centrom “Finesa“ i uključivanje njihovih seminara uz program mentalne aritmetike. Tim povodom, Edukativni centar “Finesa“, Branislav i Lidija Maričić bili su gosti “Malca Genijalca“ u Zrenjaninu. To je bila prilika da se upoznamo sa radom “Finese“ i programima koji se u okviru “Finese“ dešavaju, a koji bi se mogli dodati programu “Malca Genijalca“, dodali su.\nIdeja Škole “Malac Genijalac“ je da se u ranoj fazi otkrivaju talenti i budući stručnjaci, upravljači i menadžeri, a takođe, kreće sa uvođenjem programiranja za decu.\n“Ulaganje u obrazovanje i našu decu je ulaganje u našu budućnost“\nŠkola “Malac Genijalac“ želi da ponudi nove, dugoročne sadržaje svojim polaznicima, ali i svoj drugoj deci i to, sve do srednje škole i do samog trenutna odabira profesija.\nU tom smislu, “Malac Genijalac“ postaje prava škola intelektualnih veština , koja je prepoznala značaj obrazovanja i edukacije . Inkubator za genijalce koji menjaju svet.\nTagovi:malac genijalac, mentalna aritmetika, mentalna aritmetika Zrenjanin


Zapadni Balkan: Deo Evrope ili ipak usputna stanica na Putu svile? | EurActiv Serbia\nTokom svog prvog govora o stanju Unije pred Evropskim parlamentom, predsednica Evropske komisije Ursula fon der Lajen je istakla kako je dosadašnja borba protiv pandemije COVID-19 pokazala u kojoj meri je prisutna "planetarna fragilnost", kao i fragilnost Zajednice vrednosti (kako je opisala Evropsku uniju) čiji su opstanak dovodili u pitanje kako oni izvan nje tako i oni koji joj pripadaju.\nAdresirajući ovaj komplikovani kontekst, Fon der Lajen je u svom govoru našla mesta i za Zapadni Balkan. Ipak, način na koji je to učinila je posebno upečatljiv, imajući u vidu da je istakla da je "Zapadni Balkan deo Evrope, a ne samo usputna stanica na Putu svile", rekao je istraživač u Centru za evropske politike (CEP) Strahinja Subotić.\n"Iako Komisiju često optužuju za tehnokratski jezik, ovakvo izražavanje predsednice Komisije predstavlja direktnu kritiku sve većeg prisustva Kine u ovom regionu, a posebno u Srbiji", izjavio je Subotić.\nMeđutim, neophodno je istaći da se ova izjava nadovezuje na prethodna upozorenja visokih zvaničnika EU, poput bivšeg komesara za proširenje Johanesa Hana koji je ukazivao da je EU potcenila Kinu na Zapadnom Balkanu, kao i bivšeg predsednika Evropske komisije Žan-Kloda Junkera koji je istakao da Kina ima upliva u Srbiji zbog toga što EU nije u potpunosti ispunila svoje obaveze.\n"Ipak, ono što daje snagu izjavi Fon der Lajen u odnosu na Hana i Junkera, jeste što je ona to učinila na početku svog mandata, dok su njene kolege to uradile na kraju ili po završetku obavljanja svoje funkcije. Drugim rečima, čini se da je Komisija pod vođstvom fon der Lajen spremna da se ozbiljnije uhvati u koštac po ovom pitanju i napravi korak dalje od prethodnog sastava Komisije", objašnjava Subotić.\nOvo je jako značajno imajući u vidune samo da je Fon der Lajen ponovila da Kina predstavlja "sistemskog rivala" Evropskoj uniji, već je i istakla da EU treba glasnije i brže da reaguje kada su u pitanju represivna delovanja Pekinga u Hongkongu, kao i kršenja ljudskih prava Ujgura u Ksinjangu. Na taj način, Fon der Lajen je iskorak ka ostvarivanju "geopolitičke Komisije" od koje nismo mogli mnogo toga da vidimo od kako je otpočeo njen mandat, objašnjava Subotić.\n"Takve izjave predsednice Komisije treba da budu znak upozorenja i za Srbiju, kao državu koja je do sada odbijala da se pridruži deklaracijama Unije koje su osuđivale delovanje Kine u Hong Kongu, dok je držala stranu Kini u UN kada su u pitanju prava Ujgura", kaže Subotić.\nS obzirom da se rivalitet između Unije i Kine povećava i zaoštrava, može se očekivati snažniji pritisak na Beograd da se progresivno usaglasi sa Zajedničkom spoljnom i bezbednosnom politikom EU, kako od strane institucija EU, tako i država članica koje su u sve većoj meri zabrinute zbog gotovo bezuslovne podrške koju je do sada Beograd pružao Pekingu, objašnjava istraživač CEP.


STOLICE NA BEZBJEDNOJ UDALJENOSTI Počele pripreme za sjednicu NSRS u Banskom dvoru (FOTO) | Srpska Info\nAutor: Slobodan Popadić 27.03.2020. 15:52\nTek što je Kolegijum Narodne skupštine Republike Srpske odlučio da će posebna sjednica parlamenta biti održana sutra u Banskom dvoru u Banjaluci, nadležne službe su uveliko počele da pripremaju taj prostor za dolazak poslanika.\nBudući da je zbog epidemiološke situacije u vezi sa virusom korona neophodno održavati razmak između osoba, stolice u Kulturnom centru Banski dvor su odmaknute jedna od druge na bezbjednu udaljenost.\nKako bi sve teklo što je moguće brže, na svakoj stolici nalazi se papir sa imenom poslanika, a na pozornici je postavljen veliki televizor na kome će poslanici moći da prate tok sjednice, rezultate glasanja i ostalo što je neophodno.\n“ZAŠTO JE POTREBNO VANREDNO STANJE” PDP protiv zatvorene sjednice Narodne skupštine\n“IZBJEĆI RIZIK ZA VIŠE OD 120 LJUDI” Potpredsjednica o najavljenoj sjednici Skupštine\nU toku je postavljanje audio i ostale opreme neophodne za posebnu sjednicu na kojoj se očekuje proglašenje vanredne situacije u Srpskoj zbog virusa korona. Kolegijum je dogovorio da sjednica bude zatvorena za javnost, čemu se danas usprotivila opozicija.\nInače, Banski dvor nije nepoznata adresa za Narodnu skupštinu RS. Stariji će se sjetiti da je u ovom prostoru parlament zasjedao i ranije.\nPrimjera radi, prva konstitutivna sjednica drugog saziva Narodne skupštine Republike Srpske održana je 19. oktobra 1996. u Banskom dvoru.\nTagovi: Banski dvor,Narodna skupština RS,Sjednica,vanredno stanje


IZVJEŠTAJ: Crna Gora ove godine zaradila 700 miliona evra od turizma - Vijesti365\nHome›Biznis›IZVJEŠTAJ: Crna Gora ove godine zaradila 700 miliona evra od turizma\nIZVJEŠTAJ: Crna Gora ove godine zaradila 700 miliona evra od turizma\nCrna Gora je u prva tri kvartala ove godine zaradila 700 miliona evra od turizma, objavio je ministar ekonomskog razvoja te zemlje Јakov Milatović.\n– Upravo objavljen izvještaj CBCG – ukupni prihodi od turizma u prva tri kvartala ove godine iznose 700 miliona evra. Ovo je još jedna egzaktna potvrda izvanredne sezone koja je oporavila našu ekonomiju i cjelokupnu privredu, kao i ostvarenja naših projekcija – napisao je Milatović na Tviteru.\nProšlogodišnja sezona, koje gotovo da nije ni bilo zbog pandemije virusa korona, teško je pogodila crnogorski turizam, pa je u špicu sezone 2020. na crnogorskom primorju bilo čak 92 odsto turista manje nego 2019. Međutim, ovogodišnja sezona bila je daleko bolja po crnogorske turističke radnike.\nPrema podacima Centralne banke Crne Gore (CBCG), tokom prvih devet mjeseci ove godine, u Crnoj Gori je u kolektivnom smještaju boravilo 631.970 turista, što je povećanje od 162,9 odsto u odnosu na isti period 2020.


Beograd, 2. mart 2016.\nPosle SAD i Meksika, Srbija zauzima treće mesto u svetu po proizvodnji ovog bobičastog voća.\nProšle godine kupine su se našle na listi prvih pet izvoznih poljoprivrednih proizvoda u države Evropske unije.\nVIŠAK TOVLJENIKA, NISKA CENA, PROTESTI I ZABRANA UVOZA\nBeograd/Šabac, 1. mart 2016.\nProizvođači svinja iz Mačve i Srema oglasili su se u nedelju zbog niske otkupne cene tovljenika i prekomernog uvoza živih svinja i mesa. U obraćanju javnosti oni su najviše nezadovoljstva uputili Vladi i Ministarstvu poljoprivrede, što je bio slučaj i u martu prošle godine.\nUSITNJENI POSEDI NE MOGU BEZ UDRUŽIVANJA\nNiš, 1. mart 2016.\nU Nišavskom upravnom okrugu je juče održan sastanak predstavnika zemljoradničkih saveza na nivou države i regiona, Ministarstva poljoprivrede i lokalnih samouprava, kako bi se oni koji će sprovoditi zakon o zadrugama i oni kojih se tiče, upoznali sa rešenjima koja nosi.\nМинистарство пољопривреде у заштите животне средине\nО ИЗМЕНАМА И ДОПУНАМА ЗАКОНА О СТОЧАРСТВУ\n(Објављено у „Службеном гласнику РС”, број 14/16 од 14. фебруара 2016. године)


ČEŠLJANJE Državni revizor u kazinu Čumetovog brata na aerodromu\nNovak Buha, brat svedoka-saradnika iz Surčina, vrlo lako bi mogao da ostane bez prostora u kom drži kockarnicu na beogradskom aerodromu, saznaje „Blic“.\nKazino na aerodromu\nPosle jučerašnjeg pisanja „Blica“ o Buhi, državni revizor Radoslav Sretenović i novo rukovodstvo Aerodroma „Nikola Tesla“, koje je postavljeno pre tri meseca, imaju zadatak da provere svaki ugovor koji je sklapao prethodni menadžment.\nZato će biti proveren i dil aerodroma sa bratom Ljubiše Buhe Čumeta, koji je bio uključen u kriminalne aktivnosti i kome se od 2003. sudi zbog sumnje da je iznuđivao novac od jednog surčinskog biznismena. Prethodno rukovodstvo je Buhinoj firmi „Gejm planet kompani“ izdala poslovni prostor za 5.500 evra mesečne kirije.\nNovak Buha je prostor od 155 kvadratnih metara pored prolaza za pasošku kontrolu zakupio sredinom 2012. Uprava aerodroma je zaključila da se lokal može upotrebiti samo za kockarnicu jer, navodno, nije bilo zainteresovanih zakupaca za bankarske poslove ili trgovinu. Aerodrom je tada zastupao generalni direktor Velimir Radosavljević, koji je uhapšen početkom jula ove godine zbog zloupotreba.\nNa Aerodromu „Nikola Tesla“ potvrdili su za „Blic“ da je u toku kontrola celokupnog „prethodnog poslovanja aerodroma“.\n- Na reviziji rade novoosnovane službe rukovodstva aerodroma i nadležne državne institucije među kojima i Državna revizorska. Svi ugovori za koje se proceni da nisu u skladu sa interesima aerodroma i naših korisnika biće raskinuti - poručili su sa aerodroma.\nU Agenciji za privredne registre kažu da nemaju nikakav dokument po kome bi Buhinu firmu mogli da izbrišu iz registra.\n- APR nije dobio sudsko rešenje ili odluku Tužilaštva, pa je zato ova osoba i dalje upisana u registar. APR, inače, briše vlasnika firme na osnovu pravnosnažnih sudskih rešenja, kojim se zabranjuje rad i raspolaganje imovinom ili ukoliko Tužilaštvo izrekne meru privremenog oduzimanja imovine - ističu u Agenciji za „Blic“.\nZakon o igrama na sreću propisuje da dozvolu za bavljenje tim biznisom može imati neko ko nije osuđivan. Problem u slučaju „Buha“ je što sudski postupak u Trećem osnovnom sudu u Beogradu traje duže od 10 godina.


Zoran Zaev na konferenciji za medije 15. februara\nLider makedonske opozicione Socijaldemokratske unije Zoran Zaev objavio je u nedelju nove dokaze u slučaju prisluškivanja. On je na konferenciji za novinare objavio pet telefonskih razgovora koji pokazuju uticaj makedosnke vlasti na pravosuđe.\nU telefonskom razgovoru čuje se kako direktor Tajne policije Sašo Mijalkov i zamenik premijera Musa Đaferi sklapaju dogovor o izboru predsednika Vrhovnog suda Makedonije.\nU partijskom sedistu u kome su iza njega bili svi njegovi bliski saradnici, Zaev je naglasio da su ovi razgovori snimljeni od strane rodbinskog dvojca Nikola Gruevski – Sašo Mijalkov, premijera i direktora Uprave za bezbednost i kontraobaveštavanje.\nTime se pokazuje, dodao je Zaev, kako su ova dvojica, zajedno sa nekolicinom svojih saradnika i sa funkcionerima iz Demokratske unije za integraciju, partije Albanaca u vladi, nameštali sudske i tužilačke odluke, izbore i razrešenja sudija, predsednika sudova, unapređenje sudija koji su poslušni prema vlastima.\n“Ovo nedvosmisleno otkriva zasto su zatvori u Makedoniji puni političkih zatvorenika, kako se montiraju sudski procesi protiv neistomišljenika, kako se nameštaju sudske presude protiv novinara koji nisu saradnici sa vlastima i protiv svakog ko nije njihov saradnik”, istakao je Zaev.\nNa drugom snimku razgovora između ministarke unutrašnjih poslova Gordane Jankulovske i ministra finansija Zorana Stavreskog, evidentan je uticaj vlasti na nekadašnjeg tužioca za organizovani kriminal, a danas javnog tužioca Marka Zvrleskog.\nOvonedeljno saopštenje je poslednje u nizu otkrića koja su potresla Makedoniju, a koje je iznela opozicija.\nPodsetimo, Zaev je 9. februara obavestio javnost da ima dokaze o nelegalnom prisluškivanju koje je vršila vlada, te da je time obuhvaćeno najmanje 20.000 ljudi. Prvi objavljeni snimak je bio razgovor novinarke Radio Slobodna Evropa Mirjane Spasovske i lidera Socijaldemokratskog saveza Zorana Zaeva, iz perioda kada još nije bio predsednik opozicione partije, nego samo gradonačelnik opštine Strumica.\nPredstavnici opozicije tvrde da su snimci do njih dosli zahvaljujući, kako kažu, patriotima koji rade u sluzbama Ministarstva unutrašnjih poslova.\nVlast je 31. januara optužila Zaeva za špijunažu i uhapsila pet osoba u vezi s tim slučajem.\nZaevu je takođe oduzet i pasoš.


Dačić: Inicijativa Kreni - promeni vraćena podnosiocima, da otklone nedostatke\nPolitika Autor:Beta19. jan. 202219:19\nPredsednik Skupštine Srbije Ivica Dačić izjavio je da je narodna inicijativa o geološkim istraživanjima, koju je inicijativa "Kreni - Promeni" predala parlamentu, vraćena podnosiocima, "zato što taj predlog ne sadrži određene pravne preduslove da bi verifikacija mogla da bude data".\nDačić je izjavio da je to urađeno „zbog nepotpune dokumentacije“, kao i da je inicijativi „Kreni – promeni“ već danas poslat odgovor da imaju 15 dana da otklone nedostatke svog predloga narodne inicijative i da ih dostave Narodnoj skupštini.\nPrema njegovim rečima, radi se o dopuni inicijative „sa proceduralnog aspekta“, kao i da će biti verifikovana „kad otklone nedostatke“.\n"Svi smo veoma zainteresovani za životnu sredinu, ni jedna ideja koja ide ka tome da se daje doprinos zaštiti životne sredine neće biti odbačena", rekao je Dačić.\nPrema Dačićevim rečima, nakon verifikacije narodna inicijativa ima rok od 90 dana za prikupljanje potpisa.\nSavo Manojlović, direktor kampanje "Kreni-promeni" pozvao je juče na protest u četvrtak u 19 sati ispred zgrade Predsedništva, jer Narodna skupština nije verifikovala narodnu inicijativu kako bi počeli sa skupljanjem potpisa za zabranu iskopavanja litijuma i bora.\nManojlovića je juče grupa ljudi onemogućila da ispred Skupštine održi konferenciju za novinare, pa je to učinio u Pionirskom parku. On je ponovio da "Kreni-promeni" ima dva zahteva, da se ukine prostorni plan za Loznicu i da se zabrani iskopavanje litijuma i bora na 20 godina.\nSankcije i za Kurtija zbog najave da će zabraniti glasanje i na aprilskim izborima\nPredsednik Skupštine Srbije kaže da najave Prištine da će, nakon referenduma, zabraniti glasanje kosovskih Srba i na aprilskim izborima predstavljaju "nastavak miniranja svega što je dogovoreno u Briselu".\n"To je nastavak miniranja svega što je dogovoreno u Briselu, ali i nastavak politike tolerisanja toga od strane velikih sila. Mislim da je to apsolutno neprihvatljivo", rekao je Dačić za televiziju B92.\nDačić je pozvao "velike sile" da, nakon što je premijer Kosova Aljbin Kurti odbio zahtev Velike petorke (Kvinte) da omogući održavanje referenduma na Kosovu, pokažu objektivnost i Kurtiju uvedu sankcije poput sankcija članu Predsedništva Bosne i Hercegovine Miloradu Dodiku.\n"Očigledno da je Kurti veća sila od Kvinte, očigledo da je Kosovo supersila svetska", ocenio je Dačić.\nIstakao je da želi da zna da li međunarodna zajednica želi dogovor oko Kosova ili želi "dalje mrcvarenje i pokušavanje da se Srbija natera da prizna Kosovo".\n"Mi ćemo se boriti za pravo našeg naroda da glasa na izborima. To je naše suvereno pravo i to ne može niko da nam otme", naglasio je Dačić.\nPrema njegovim rečima, Srbija je, sa druge strane, pozivala kosovske Srbe da glasaju na tamošnjim parlamentarnim izborima.\nivica dačićKreni – promeninarodna inicijativa


Pet sati se probijali kroz snijeg kako bi komšiji donijeli lijekove i hranu – Informer\nGoran Tubić i Mijo Babić iz sela Dobrunska Rijeka kod Višegrada pet sati su lopatom probijali snijeg visine preko jednog metra da bi stigli do kuće njihovog komšije Svetozara Zarića, nervnog i srčanog bolesnika koji je od početka nevremena odsječen od svijeta.\n“Morali smo da čistimo kilometar i po puta uzbrdo, gdje uopšte nije bilo prtine, da bismo Svetozaru donijeli lekove, manju količinu namirnica i penziju“, rekao je Srni Goran Tubić.\nU telefonskom razgovoru Svetozar Zarić je potvrdio da su mu komšije stigle u pomoć i da je poslije 30 dana vidio nekog u svom dvorištu.\nOn kaže da mu sutra ističe rok da primi zaštitnu injekciju u Domu zdravlja u Višegradu i da ne zna kako će prepješačiti 2,5 kilometara puta do saobraćajnice Bijelo Brdo – Dobrun, jer mu je zbog srčane mane zabranjeno da se naporno kreće. Svetozar Zarić živi u selu Dobrunska Rijeka sa suprugom i kćerkom.\nBevanda: U aprilu aplikacija za status kandidata za članstvo u EU


RTS :: Vladan Radovanović - "A galaksija okolo sija"\nRTS 2 Vladan Radovanović - "A galaksija okolo sija"\nutorak, 19. okt 2021, 18:10\nStvaralaštvo Vladana Radovanovića predstavlja sasvim izdvojeno, krupno poglavlje naše istorije umetnosti. I ne samo naše.\nVeć bezmalo sedam decenija, dosledan u svojim višemedijskim istraživanjima, on je često iskoračivao i po nekoliko stopa ispred vremena.\nKrunu svog delovanja u domenu sintezijske umetnosti, koju razvija od 1957. godine, Vladan Radovanović ostvario je minulog leta. Svoje najmonumentalnije i najkompleksnije delo, interaktivnu instalaciju "A galaksija okolo sija", kao proizvod desetogodišnjeg rada, on je predstavio u hali Beogradskog sajma.\nRadovanović svoju kopleksnu, autohtonu poetiku počinje da izgrađuje početkom 50-ih godina 20. veka. Stvarajući na području muzike, slikarstva, književnosti, novih medija i višemedijske sinteze, ostvario je brojne neoavangardne inovacije. Centralno mesto u njegovom stvaralaštvu zauzima sintezijska umetnost, i u okviru nje vokovizuel.\nVladan Radovanović je izlagao i nastupao širom sveta. Dobitnik je brojnih domaćih i međunarodnih nagrada za muziku, vizuelnu i višemedijsku umetnost, za literaturu i doprinos razvoju kulture. Počasni je doktor muzike Univerziteta u Kolumbusu, i počasni doktor višemedijske umetnosti Univerziteta umetnosti u Beogradu.\nTežište emisije Art zona je na najnovijem Radovanovićevom ostvarenju "A galaksija okolo sija", uz podsećanje na prethodna ostvarenja. Njegovo stvaralaštvo tumače prof. emeritus Čedomir Vasić, vizuelni umentik, prof. dr Nikola Šuica, istoričar umetnosti, i prof. dr Biljana Leković, muzikolog.


Izvor: Radio 021, 29.Maj.2020, 22:14\nSkupština grada Beograda odlučila je danas da zaposleni u predškolskim ustanovama koji su volontirali u "kovid bolnicama", kao i 66 zaposlenih u Prihvatilištu za stara i odrasla lica i Prihvatilištu za decu, a koji su u petnaestodnevnim smenama bili sa svojim korisnicima, budu nagrađeni sa >> Pročitaj celu vest na sajtu Radio 021 << po 30.000 dinara.\nBrnabić i ministarka bez portfelja zadužena za demografiju i populacionu politiku Slavica Đukić Dejanović posetile su selo Svilojevo i renovirani vrtić "Duga".\nBrnabić je rekla da su plate vaspitačima podignute za oko 44 odsto sa 41.000 dinara na 59.000 dinara i da su primetili da je neophodno da se prebaciju ljudi koji su zaposleni u predškolskim ustanovama sa ugovora na određeno vreme na stalni radni odnos.\nPremijerka je dodala da je u novembru dozvoljeno zapošljavanje još 2.800 ljudi u predškolskom obrazovanju.\nNagrada za volontiranje u kovid bolnicama\nZamenik gradonačelnika Goran Vesić istakao je da se tokom vanrednog stanja 183 zaposlenih u predškolskim ustanovama, od čega mnogo više žena nego muškaraca, dobrovoljno javilo da volointira u "kovid bolnicama", saopštila je gradska uprava.\n"Osim njih, na inicijativu gradske sekretarke za socijalnu zaštitu Nataše Stanisavljević, biće nagrađeno i 66 zaposlenih u ovim prihvatilištima, koji su bili sa štićenicima u smenama i provodili u karantinu po 15 dana. Nisu bili sa svojim porodicama i dali su sve od sebe da zaštite korisnike Prihvatilišta za stara lica i Prihvatilišta za decu", istakao je Vesić.


Ministar Ljumovic boravio u radnoj posjeti Ulcinju | Cetinje :: Moj grad\nPosted on 31. Jan, 2017 by Vesko Pejović in Iz kulture\nPozitivno je ocijenjena nominacija utvrđenja Ulcinja u okviru Starog grada, koje je izabrano kao jedan od lokaliteta za upis na Listu svjetske baštine UNESCO, u okviru transnacionalne nominacije Venecijanskih odbrambenih tvrđava između XV I XVII vijeka. Ovaj projekat, za koji je pripremljen i predat dosije realizuje se u saradnji sa Hrvatskom i Italijom. Predsjednik Opštine Cungu je rekao da će Opština i Ministarstvo uložiti napore da kandidatura bude uspješna i da ocjena UNESCO eksperata nakon evaluacije bude pozitivna.\nKako je istakao ministar Ljumović, razlog da se u Ulcinj dolazi i da se Ulcinj posjećuje leži u stvaralaštvu i u kulturnoj baštini, a naš je izazov da u ta dva polja djelujemo i razvijamo linije podrške, koje će širiti partnerstva i mrežu saradnje.\nSagovorci su se saglasili da je važno kreirati programe koji doprinose jačanju kulturnog identiteta grada, što je jedan od zajedničkih ciljeva u razvoju kulturnih politika. Bilo je riječi i o reorganizaciji opštinskih ustanova i njihovom prilagođavanju savremenim kulturnim tokovima. Jačanju lokalnih politika u kulturi svakako doprinosi i strateško planiranje, pa je zbog toga važno da i Ulcinj što prije kreira opštinski program razvoja kulture, ocijenjeno je na sastanku.\nMinistar je ovom prilikom razgovarao i sa umjetnicima, predstavnicima nevladinih organizacija i privatnog sektora u kulturi. Susret sa njima je bio prilika da se razmijene stavovi i mišljenja i da se čuje glas nezavisnog sektora. Tokom razgovora su predstavljene inicijative i brojni kulturni sadržaji koji se realizuju u Ulcinju. Posebno je naglašena važnost usmjeravanja umjetnika i umjetničkih udruženja na međunarodne fondove za kulturu, koji uz nacionalne i lokalne resurse mogu biti značajna podrška u kreiranju i sprovođenju njihovih projekata.\nMinistar Ljumović i predsjednik Cungu obišli su lokalitet Svač, na kojem Ministarstvo i institucije kulture i ove godine nastavljaju konzervatorske radove. Kako je najavljeno, za sprovođenje konzervatorskih mjera na ostacima crkve Sv. Jovana, Ministarstvo kulture je opredijelilo 50.000 eura, a projekat će realizovati Narodni muzej i Centar za konzervaciju i arheologiju.\nMinistar Ljumovic: Ulcinju treba strategija razvoja kulture - Lajme nga Ulqini\n[…] Ministar Ljumovic boravio u radnoj posjeti Ulcinju […]


Prointer IT Solutions & Services pokrenuo konkurs za dva radna mjesta | Banjaluka.net\nProinter IT Solutions & Services pokrenuo konkurs za dva radna mjesta\nProinter IT Solutions & Services iz Banjaluke jedna je od najbrže rastućih kompanija iz oblasti informacionih tehnologija na našim prostorima i idealno mjesto za početak IT karijere.\nUkoliko se bavite integracijom ili administracijom informacionih sistema sada za to imate i priliku, jer je Prointer otvorio konkurs za dva radna mjesta i to na pozicijama IT junior sistem administratora i sistem inženjera.\nOsnovan 2005. godine Prointer IT Solutions & Services se bavi implementacijom kompletnih IT rješenja, sistemskih integracija, optimizacijijom poslovne štampe i IT konsultantskim uslugama. U partnerskim su odnosima sa IT liderima na svjetskom tržištu a među njihovim komintentima su kako najveće domaće industrijske i komercijalne kompanije tako i državna administracija, te javna uprava.\nPostani dio Prointer tima kao sistem inženjer\nProinter na poziciji sistem inženjera traži proaktivnu osobu sa specifičnim tehničkim znanjem. Pozicija IT sistem inženjera podrazumijeva:\nKvalifikacije za ovu poziciju podrazumijevaju:\ndiplomu iz oblasti IT-a, telekomunikacija, elektro inženjerstva ili ekvivalentno radno iskustvo,\nbar dvije godsine iskustva u održavanju IT sistema u kompanijama,\ndobro poznavanje Microsoft servers i VMWare radnog okruženja, sa fokusom na funkcije na nivou kompanije,\niskustvo u radu sa VMWare vSphere i ESXi instalacijama i konfiguracijama,\npoznavanje SAN/NAS i backup tehnologije.\nUz nabrojane uslove, prednost imaju one osobe koje su željne novih znanja i spremne na kontinuiran razvoj i učenje, osobe koje imaju razvijene analitičke i sposobnosti rješavanja problema, osobe sa iskustvom rada na projektima te sa iskustvom rada na Unix/Linux okruženju.\nIT junior sistem administrator u Prointeru\nKao i za poziciju sistem inženjera, i za ovu poziciju prednost imaju proaktivne osobe spremne na kontinuiran razvoj i učenje, te osobe koje imaju iskustvo rada na Unix/Linux okruženju.\nOd kvalifikacija za ovu poziciju potrebna vam je diplomu iz oblasti IT-a, telekomunikacija, elektro inženjerstva ili ekvivalentno radno iskustvo, 2-godišnje iskustvo u održavanju IT sistema u kompanijama, dobro poznavanje Microsoft servers i VMWare radnog okruženja, sa fokusom na funkcije na nivou kompanije, iskustvo u radu sa VMWare vSphere i ESXi instalacijama i konfiguracijama, te poznavanje SAN/NAS i backup tehnologije.\nPortal Taster u saradnji sa kompanijom Posao Plus donosi vam listu oglasa za posao iz IT industrije na našim prostorima koja će se redovno updateovati sa novim ponudama, a kako bi saznali više detalja ili aplicirali za posao kliknite na oglas koji vas interesuje.


Šošević: Neusvajanje prostornog plana FBiH ima brojne negativne posljedice – Biznis.ba\nNaslovnaBiHŠošević: Neusvajanje prostornog plana FBiH ima brojne negativne posljedice\nŠošević: Neusvajanje prostornog plana FBiH ima brojne negativne posljedice\nobjavljeno 30. maj 2019. u 13:42 30. maj 2019.\nPrivredna komora Federacije Bosne i Hercegovine i Regionalno udruženje prostornih planera za istraživanje, razvoj i prekograničnu saradnju zapadnog Balkana organizirali su u Sarajevu poslovni forum s fokusom na privrednu infrastrukturu.\nForum pod nazivom “Autoputevi, brze ceste i drugi projekti od regionalnog značaja” posebno se fokusirao na projekat izgradnje autoputa Sarajevo – Beograd, odnosno dionicu Sarajevo – Pale – Ustiprača, te probleme koji su nastali neusvajanjem prostornog plana FBiH.\nKako je kazao predsjednik Udruženja prostornih planera za istraživanje, razvoj i prekograničnu saradnju zapadnog Balkana Šaćir Šošević, u Sarajevu se danas održava šesti forum u posljednje dvije godine s fokusom na temu prostorno-planske dokumentacije i efikasnosti organa rada uprave.\n– Tema prostorni plan FBiH s razlogom je stavljena na dnevni red jer prostorni plan nije usvojen u Domu naroda, iako je 2014. godine prijedlog tog plana usvojena na Predstavničkom domu Parlamenta FBiH. Neusvajanje plana ima brojne negativne posljedice koje se odražavaju na pripremu i izvršenje kapitalnih infrastrukturnih projekata. Poseban problem predstavlja činjenica da prostornu plan FBiH nije usaglašen s prostornim planom Republike Srpske koji je usvojen – izjavio je Šošević.\nNaglašava da neusvajanje plana prestavlja veliki problem za izgradnje autoputeva, iskorištavanje hidrocentrala, te energetskih i drugih objekata iz privredne infrastrukture.\nPotpredsjednik Privredne komori FBiH Mirsad Jašarspahić ističe da je Privredna komora odlučila da je baš sada pravi trenutak da se govori o problemu neusvajanja prostornog plana u FBiH jer je to kočnica za mnoge procese i projekte izgradnje.\n– Odlučili smo dovesti struku da zajedno s predstavnicima vlasti porazgovara o ovom problemu, da bi pokušali donijeti novu inicijativu za hitno donošenje plana prostornog uređenja i da bi usaglasili sve prostorne planove na teritoriji cijele BiH. Plan je pravljen još 2008. godine i vrijeme je da se revidira i donesu određene korekcije. To nije mnogo posla kada radite sa savremenim tehnologijama. Država na ovaj način koči naše privrednike koji se snalaze na sve moguće načine da pronađu partnere i naprave posao – objašnjava Jašarspahić.\nInžinjer saobraćaja Osman Lindov naglašava da je Ministarstvo civilnih poslova trebalo koordinirati prostorne planove u oba entiteta, te da izjave o ubrzanoj gradni autocesta i brzih cesta nisu realne.\n– Neće biti ubrzane gradnje dok se ne dogovorimo da uradimo posao na prostorno – planskoj dokumentaciji. Imali smo propuste zbog kojih su neke postojeće trase počele da propadaju, a sada ih treba ponovo projektovati, a sve se to desilo zbog nekih skraćenih postupaka ili smo istraživanja sveli na najmanju moguću mjeru – rekao je Lindov.\nDodaje da državno Ministarstvo transporta i komunikacija moralo mnogo više raditi na projektima međunarodnog saobraćaja, zbog čega će neki kapitalni međunarodni projekti, kao što je izgradnja jadransko-jonska autoceste, najvjerovatnije u potpunosti zaobići BiH.


Nemački koncept za srpske servisere - AUTO INFO\nNemački koncept za srpske servisere\nPrema nekim procenama u Srbiji je aktivno oko 4.000 servisnih radionica, od čega svega osam odsto ima epitet – ovlašćen. Ostali su takozvani nezavisni serviseri kojima niko ne pruža adekvatnu podršku, bilo kroz neophodnu edukaciju, bilo kroz druge vidove zadovoljenja njihovih potreba, a sve u cilju obavljanja kvalitetnih intervencija.\nSada ta slika počinje da se menja. Naime, potpisivanjem ugovora o franšizi sa jednim od najpoznatijih nemačkih auto servisnih koncepata – „Motoo“, ovog leta će zvanično početi da radi prvi takav koncept u Srbiji. Visoke standarde za pristupanje ovoj mreži do sada je ispunilo 14 auto servisa, a plan je da se u naredne tri godine potpišu ugovori sa maksimalno 80 geografski ravnomerno raspoređenih autoservisa na teritoriji Srbije. Zahvaljujući ovom jedinstvenom udruživanju nezavisnih auto servisa, vozači u Srbiji će dobiti garanciju da su u njihova vozila ugrađeni kvalitetni rezervni delovi renomiranih svetskih proizvođača, dok će Motoo servisi moći da koriste znanja i iskustva nemačkog tržišta što im daje mogućnost stalnog usavršavanja usluge.\n„Procenjujemo da je upravo tržište Srbije jedno od onih koje je pogodno za širenje naše franšize i verujem u to da će od širenja Motoo servisnog koncepta korist imati i njegovi članovi i naša kompanija, ali i da ćemo zajedno dati doprinos povećanju bezbednosti na putevima u Srbiji“, istakao je, na prigodnoj konferenciji za štampu, Philipp Hess (Filip Hes), vlasnik kompanije „Hans Hess“, u okviru koje je nastao Motoo koncept.\n„Brz tehnloški razvoj u auto industriji ispred svakog auto servisa postavlja zahtev za neprekidnim usavršavanjem i samo oni koji su u stanju da u kontinuitetu ispunjavaju te zahteve mogu vozačima da pruže zadovoljavajući kvalitet usluge – rekao je Marko Stefanović, menadžer servisnog koncepta Motoo u Srbiji.\nAutoservisi koji su ušli u ovaj franšizni lanac biće vidno označeni prepoznatljivim logotipom Motoo, a svi će imati obavezu da pri popravci ili zameni ugrađuju isključivo rezervne delove renomiranih proizvođača, prate tehničko-tehnološke inovacije i stalno unapređuju kvalitet pružene usluge.


Bezbednost u saobraćaju: Auto sedišta za decu rođenu 2020. godine (video) - GLAS OPOVA\nBezbednost u saobraćaju: Auto sedišta za decu rođenu 2020. godine (video)\nAuto sedišta za decu rođenu 2020. godine\nOpovo, 3. februar 2021;\nU sklopu aktivnosti iz oblasti brige o porodici i bezbednosti u saobraćaju, lokalna samouprava je obezbedila 51 auto sedište za decu rođenu 2020. godine na teritoriji Opštine Opovo.\nZa razliku od prethodnih godina kada su se sedišta uručivala u sali kulturnog centra, ove godine zbog epidemiološke situacije, lokalna samouprava je organizovala uručivanje na kućnim adresama u sva četiri opštinska mesta.\nU akciji koja će trajati narednih par dana učestvuju i predsednik opštine Miloš Markov i njegova zamenica Anka Simin Damjanov.\n„S obzirom na epidemilošku situaciju ove godine smo se organizovali da nema masovnih okupljanja već se auto sedišta isporučuju svakoj porodici na kućnu adresu. Ova akcija ima dva cilja kojima mi težimo. Jedan cilj je da ekonomski olakšamo porodicama, s obzirom da sredstva za izdvajanje auto sedišta nisu baš tako mala, a drugi cilj kojim težimo jeste da povećamo svest o bezbednosti u saobraćaju i da nam se deca budu zaštićena tokom vožnje“ izjavio je Markov.\nOva akcija je naišla na dobar prijem i roditelji su istakli značaj ovakvog gesta lokalne samouprave, kako zbog uštede kućnog budžeta, tako i bezbednosti u saobraćaju.\nSredstva su obezbeđena preko pozicije opštinskog budžeta za bezbednost u saobraćaju i kako kažu u lokalnoj samoupravi, ova praksa će se nastaviti i u budućnosti.\nDonacija firme Ćirić i sin: HTZ oprema za komunalno preduzeće\nAP Vojvodina: Pokrajinska vlade obezbedila pomoć za socijalno ugroženo stanovništvo\nMarch 9, 2021, 01:29


U skladu sa time je i slogan novogodišnje proslave Vrata su otvorena.\nSa druge strane, u skladu sa makroekonomskom situacijom moralo se voditi računa i o gradskom budžetu, tako da će nastup izvođača u potpunosti biti podržan od strane prijatelja-sponzora Nove godine, a najveći je i ove godine Telekom Srbija.\nI – Klizalište Ledena čarolija na Trgu Nikole Pašića\nKlizalište za decu i mlade na Trgu Nikole Pašića od 25. decembra 2008. do 25. januara 2010. godine\nKlizalište Ledena čarolija na Trgu Nikole Pašića biće središte oko kojeg će se okupljati najmlađi da bi se družili i rekreirali tokom punih mesec dana.\n21:00-22:00 Đorđe David i Geng\n23:00-01:00 Željko Joksimović\nJedan od najpoznatijih naših pevača u svetu, čiji uspeh 2004. godine na Eurosongu je označio i naš veliki povratak na muzičku pozornicu Evrope, Željko Joksimović, biće posebna atrakcija Velikog novogodišnjeg koncerta. Ceo prvi tiraž njegovog novog albuma «Ljubavi», u retro fazonu osamdesetih godina, već je rasprodat, što uz stare i nezaboravne hitove «Lane moje» i «Idu dani» iz kultne serije »Ranjeni orao», obećava veliki broj poštovalaca Željkove muzike ispred Doma Narodne skupštine na prelazu iz stare u novu godinu.\nPravo novogodišnje raspoloženje svakako će napraviti grupa S.A.R.S. koja se svojim hitom «Buđav lebac» za kratko vreme iz gotovo potpune anonimnosti vinula među najpopularnije domaće bendove. Širenje kulta grupe preko interneta, i internim informacijama «od uva do uva», ušlo je u drugu fazu kada je Nađa Higl, osvajačica zlatne medalje u Rimu, obnarodovala javnosti da je tremu pred odlučujuću trku suzbijala pevušeći stihove upravo ove njihove pesme.\nNa velikoj bini nastupiće i višestruki umetnik Đorđe David, koji je poslednje decenije obeležio prvenstveno svojim angažmanom u domenu rokenrola. Njegov nastup zajedno sa grupom Geng, i sa poznatim repertoarom, koji će jednim delom obuhvatati i pesme grupe «Generacija 5» okupiće poklonike nešto tvrđeg zvuka.\nNa samom kraju programa nastupiće hip-hop bend Sunshine, koji će izvesti svoje prepoznatljive numere sa albuma «Neću da se predam», «Ša bilo» i «Fight the devil». Frontmen benda Bane Bojović, zajedno sa ostalim članovima, sigurno će zadovoljiti nastupom na velikoj bini svoje pasionirane slušaoce.\nProgramske blokove će povezivati video spotovi, koji će se emitovati na velikom ekranu. Sa njega će nam novogodišnju čestitku uputiti: Radomir Antić, Dušan Ivković, Nađa Higl, Novak Đoković, Milorad Čavić i drugi naši sportisti koji su nam ulepšali prošlu, ali od kojih mnogo očekujemo i u narednoj godini.\nSve ovo će biti realizovano u saradnji sa Televizijom Studio B, tradicionalnim prijateljem gradskog dočeka Nove godine. Naravno, i sam program će voditi jedno od najprepoznatljivijih lica gradske televizije – Ivon Jafali.\n01. januar 2010. od 12:00 do 15:00\nUlica otvorenog srca, tradicionalna prvojanuarska zabava u Svetogorskoj i Makedonskoj ulici (od Takovske do zgrade Doma omladine) sa bezbroj malih programa za dobro raspoloženje biće održana u organizaciji Turističke organizacije Beograda i Ateljea 212 uz podršku Opštine Stari grad i pokroviteljstvo Skupštine grada Beograda.\nIzvršni producent - već šestu godinu - Belef centar


Autor: Jugmedia\t06.11.2017 03:46 pm\nRezultatom 11 prema 3, KMF Leskovac sinoć je ubedljivo pred svojom publikom pobedio KMF Radnički iz Niša, u petom kolu Treće futsal lige „Istok“.\nKMF Leskovac je demonstrirao visok kvalitet igre i uigranost i prosto pregazio KMF Radnički, za šta su igrači domaće ekipe burno pozdravljeni od preko 500 gledalaca, a posebno se istakao mladi Petar Marjanović.\nBilo je na utakmici svega, od dobrih i uigranih akcija do lucidnih poteza pojedinaca pa se na momente sticao utisak da igrači Radničkog nisu znali sa koje strane preti veća opasnost po njihov gol.\nRadosav Bojat, koji je posle utakmice bio vidno raspoložen, zahvalio se publici su u tolikom broju došli na utakmicu.\n„Postavili smo neke standarde kad je posećenost u pitanju i taj broj gotovo da ne ide ispod 500 gledalaca pa smo u obavezi da kvalitetnom igrom i zalaganjem pokažemo da su gledaoci s pravom tu i da od nas očekuju još bolje igre i rezultate. Sada možemo mirno da se pripremamo za sledeću utakmicu“, rekao je Bojat.\nU sledećem kolu, slobodno se može reći u derbiju jesenjeg dela sezone, KMF Leskovac ide u goste starom znancu, ekipi „Zufo“ u Bujanovcu koja posle pet kola zauzima prvo mesto sa isto toliko pobeda.\nEkipa Zufo, znatno pojačana u drugom delu prošle sezone, nanela je jedini poraz KMF Leskovac pa se s punim pravom može očekivati jedna kvalitetna utakmica sa puno taktičkih zadataka u kojoj će, možda, prevagu da odnese jedan gol ili jedan potez pojedinca.\nStefanovićev golgeterski teror u Nišu\nFutsal – Simultanka Miloša Petrovića\nDinamo: Osim pobede, drugog izbora nemamo


Back REPORTAŽE PREDSTAVLJAMO Od teglice do preduzetnice\npetak, 10 decembar 2021 11:12\nPromocija domaćih, ručno rađenih prehrambenih proizvoda, bez aditiva, veštačkih boja i aroma, kroz programe resornog ministarstva, lokalne samouprave, turističkih činioca, raznih udruženja, organizacijom festivala i medijskim kampanjama, ali i sve veća briga o zdravlju, uticala je na povećanje tražnje i veći broj onih koji su spremni na ovakav način privređivanja. Najveći deo ovog posla pao je na žene, koje ne samo da moraju da obrade svoje livade, njive, voćnjake, bašte, već da proizvedu i prerade plodove prirode, i na kraju da se bave marketingom i prodajom. U finalizaciji ovog procesa potrebna im je podrška i pomoć, da svoje proizvode što uspešnije plasiraju na tržište.\nŽena snažna i važna\n- Animiranje domaćina, posebno u poslednje vreme, je veliki zadatak, imajući u vidu da smo bili prinuđeni da se okrenemo domaćem tržištu i da putujemo unutar naše zemlje. Mali proizvođači su se našli u nezavidnom položaju. Prema statistikama SeConS-grupe oko 200.000 ljudi je ostalo bez posla, a 70% njih su bile žene, stalno zaposlene, zaposlene pod ugovorom, neformalno zaposlene (na pijacama, uličnim tezgama i sl). Imajući u vidu da je i broj manifestacija u velikoj meri smanjen, onemogućen je ovakav vid prodaje. Zadatak je nalaženje mogućnosti plasiranja proizvoda, tim pre što su naši mali proizvođači mahom žene, koje danas, na selu žive teže nego ranije. One su bile prinuđene da se u vreme pandemije prilagode novonastalim okolnostima i mnoge su se okrenule društvenim mrežama, pokušale da prodaju svoje proizvode od vrata do vrata. Neke od njih rade i kućnu dostavu, ali mnoge nisu u situaciji da to postignu zbog digitalne nepismensti, i ako mlađi članovi njihovog domaćinstva ne preuzmu to na sebe, izostaje takav vid promocije. Ukoliko nemaju svoj automobil ne mogu da rade ni kućnu dostavu - navodi Snežana Milisavljević iz Udruženja „Putokaz Kragujevac“.\nRuralni turizam je velika perspektiva Srbije koji se potvrdio u poslednje vreme. Prirodni resursi i kulturno nasleđe, naša sela u različitim podnebljima Srbije sa autentičnom ponudom proizvoda, domaćini koji pripremaju zdrave namirnice kakve se ne mogu kupiti u prodavnicama u kojima je zastupljena uglavnom roba iz globalne ekonomije, ponudu našeg ruralnog turizma čine posebnom.\n- Čini se da je zakazala spona između malog proizvođaća, koji još uvek proizvodi na tradicionalan način i krajnjeg potrošača. Umrežavanje i komunikacija, kada je u pitanju plasman proizvoda, je ono što nam u ovom trenutku nedostaje. Ruralni turizam je specifičan turistički proizvod koji bi Srbija mogla da plasira ne samo unutar zemlje, već i za goste iz inostranstva, imajući u vidu da možemo da ponudimo dobre smeštajne kapacitete, domaćine, koji znaju da rade svoj posao, autentičnost podneblja, prirodne lepote u neposrednom okruženju, tradiciju, kulturni identitet, raznoliku ponudu aktivnog odmora. Imajući u vidu bazične elemente, poput smeštaja i ishrane, te dodatnih sadržaja, mislim da Srbija može da plasira odličan proizvod kako na domaće tako i ino tržište, ali nam po malo fali završnica, umrežavanje svih tih faktora i plasman na tržište. Dobro je da još uvek postoje brojne manifestacije u Srbiji i zemljama u okruženju, gde domaćini mogu da se pojave i direktno razgovaraju sa potrošačima, da čuju njihove potrebe, jer ne smemo zaboraviti da se pitanje bezbednosti izdvojilo kao obavezan segment turističke ponude, i svaki gost će voditi računa koliko je bezbedno boraviti u nečijem domaćinstvu - ističe gospođa Milisavljević.\nO udruženju Putokaz Kragujevac\nIznela je neverovatan podatak da se prema istraživanjima Udruženja „Putokaz Kragujevac“, preko 60% nezaposlenih žena sa kojima je udruženje radilo, izjasnilo da želi da se bavi nekom vrstom samostalnog posla, pre svega ženskim preduzetništvom. Žene vole da se prepoznaju kao aktivne članice društva i radno angažovane u okviru udruženja žena, što je razumljivo, s obzirom na sličnu situaciju u kojoj se nalaze.\nPodseća, da se na žene još uvek gleda kao na stub porodice. Na njih se oslanjaju domaćinstva, i od njih se i dalje očekuje da privređuju i nešto pruže svom potomstvu. To što su se žene prepoznale u okviru nekih udruženja, dovoljno ukazuje na činjenicu da su izgubile poverenje u formalno zapošljavanje, koje se u nekim istraživanjima, zbog garantovane sigurnosti, našlo na drugom mestu, dok se najmanji broj žena odlučilo za rad u okviru zadruga (podaci se odnose na centralnu Srbiju, dok je stanje u Vojvodini, zbog boljeg funkcionisanja zadruga, drugačije). Bez obzira na to gde rade, njima je potreban input, informacija od organizacija, institucija pod ingerencijom lokalne samouprave, republičkih institucija, koje bi mogle da im pruže neophodnu stručnu, savetodavnu podršku. Primera radi, kada su u pitanju podsticajna sredstva, značajne informacije mogu da im pruže poljoprivredne stručne službe, kada su IPARD programi u pitanju, a odnose se na ruralni turizam, ali i lokalne turističke organizacije, omogućavajući im da ono što već znaju da rade i proizvode, plasiraju na najbolji mogući način. U ojačavanju onih istituicija koje se bave radom na terenu i omogućavanju zaposlenima u tom sektoru da posete svako domaćinstvo, porazgovaraju sa njegovim članovima i upoznaju se sa konkretnim problemima kako bi ih predupredili, prevazišli, Snežana Milisavljević vidi jedno od rešenja ovog problema. Jer, samo tako možemo da imamo jake male proizvođače, bez kojih nema jake, stabilne porodice, niti lokalne zajednice. Zato su projekti poput „Osnaživanje malih proizvođača kao preduslov za jačanje porodica" koji podržava Ministarstvo za brigu o porodici i demografiju, izuzetno važni.\nUdruženje „Putokaz Kragujevac“ je nevladino i neprofitno udruženje, osnovano 2019.. Jedan od primarnih Udruženja je unapređenje kvaliteta života građana i marginalizovanih grupa putem obuka i sticanja dodatnih znanja i poslovnih veština radi lakšeg zapošljavanja i pronalaženja dodatnih izvora finansiranja. Akcenat rada stavljen je na nezaposlene žene, strarije od 45 godina, saglasan sa projektom Mreže za podršku ženama 45+, na teritoriji Republike Srbije - „Javnim zagovaranjem do ekonomskog osnaživanja žena 45+“, a u cilju uticanja na pobolјšanje ekonomskog položaja žena starijih od 45 godina, jedne od najranjivijih grupa na tržištu rada. „Mrežu 45+“ čine udruženja žena: „Žene na prekretnici“ Beograd, Laris“ Čačak, „Putokaz Kragujevac“ i „Miona“ Aleksandrovac. Ona su kroz zajedničke aktivnosti u prethodnom periodu, sistemski uticala na donosice odluka lokalnih i republičkih institucija, kako bi trajno doprinela prevazilaženju polne i starosne diskriminacije.\nNajavljen je i pojekat pod nazivom „Ponovo snažna i važna” usmeren na ekonomsko osnaživanje nezaposlenih žena, koji realizuje Udruženje „Laris” iz Čačka u partnerstvu sa udruženjima „Putokaz Kragujevac“ i UŽ „Evgenija” iz Ježevice, u cilju poboljšanja ekonomskog položaja žena na tržištu rada iz ruralnih ili gradskih sredina, unapređenja njihovih znanja i veština, radi pokretanja sopstvenog posla i prevazilaženja trenutne krize. Pomoć u njihovom osamostaljivanju i osnaživanju kroz praktične obuke, individualna savetovanja sa sertifikovanim savetnicima za procenu kompetencija, obuke koje se odnose na digitalni marketing i promociju na društvenim mrežama, obezbediće materijal i opremu za početak posla u okviru malih kućnih radionica za pet žena iz Čačka i pet iz Kragujevca.


Vučić u Raškoj: Najmoćnije zemlje sveta tražiće nestanak Republike Srpske\nAutor: Glas javnosti 13.10.2021. u 17:31\nPredsednik Srbije Aleksandar Vučić, obraćajući se Srbima u Raški, rekao je da je pred nama težak period.\n- Pred nama je težak period. Biće ogromni pritisci, tražiće nestanak Republike Srpske pre proleća. Sve to pada na pleća Srbije. A sve to će da rade najmoćnije zemlje sveta, rekao je predsednik.\naleksandar vučićrepublika srpskaraška


Istočna Ilidža: Usvojen rebalans budžeta u iznosu od 13.769.215 KM - FILTER\nOdbornici Skupštine opštine Istočna Ilidža usvojili su danas rebalans budžeta u iznosu od 13.769.215 KM, što je povećanje oko 5.000.000 KM u odnosu na prvobitni budžet.\nNačelnik opštine Marinko Božović rekao je da je rebalans rezultat kreditnog zaduženja od 3.000.000 KM i što je na osnovu pristiglih zahtjeva investitora za izgradnju stambenih i poslovnih objekata procijenjeno da će neporeski prihodi porasti za oko 2.000.000 KM.\nBožović je naveo da je budžet po svojoj osnovi razvojni, da nijedna marka neće biti potrošena na plate administrativnih radnika, već isključivo za razvoj opštine.\n“To obuhvata unapređenje infrastrukture, kao što je izgradnja ulica i parkinga, te nabavka prostorija za potrebe javnih preduzeća koje je osnovala opština, a za čiji smještaj ne postoje adekvatne prostorije”, pojasnio je Božović.\nOn je dodao da će svi ti projekti unaprijediti položaj stanovništva, ali isto tako i status jer će dolaskom novih investitora biti stvoreni uslovi za otvaranje novih radnih mjesta.\nBožović je naveo da je dodatnim budžetskim sredstvima planirana kupovina 5.000 metara kvadratnih zemljišta iza crkve Svetog Vasilija Ostroškog na Veljinama, gdje je u površinskoj etaži u planu gradnja određenih sadržaja, a u suterenu dva reda javnih garaža.\nDodao je da se vodi računa i o socijalnom aspektu, kao što je pronatalitetna politika i svi njeni aspekti, te sufinansiranje specijalizacije doktora u Domu zdravlja i Bolnici Srbija.\nNa dnevni red današnje sjednice uvrštena je, a zatim i usvojena odluka o kreditnom zaduženju Doma zdravlja Istočno Sarajevo u iznosu od 250.000 KM, od čega će 200.000 biti utrošeno za nabavku neophodne medicinske opreme, a 50.000 za plaćanje obaveza prema dobavljačima.\nOdbornici su jednoglasno usvojili odluku o zabrani gradnje mini hidrocentrala na području opštine Istočna Ilidža.\nBožović je naglasio da je izgradnja mini hidroelektrana problem koji indirektno dotiče opštinu Istočna Ilidža s obzirom na to da Opštinska uprava ovaj prirodni resurs namjerava koristiti za vodosnabdijevanje, za šta je već izrađena pozitivna studija izvodljivosti.\n“Projekat vodosnabdijevanja opštine biće u fokusu Opštinske uprave u narednom periodu. To nije projekat koji će biti brzo realizovan i za njega će biti potrebno mnogo finansijskih sredstava”, ukazao je Božović.\nOdbornik SNSD-a Vladimir Ćosović rekao je da ova stranka nije podržala rebalans budžeta jer je njegova struktura takva da polovina iznosa čini kreditno zaduženje i poreska stopa za nepokretnosti, koja je na jednoj od proteklih sjednica, kako je naveo, na prijedlog načelnika Božovića uvećana za tri i po puta.\nNa današnjem zasjedanju usvojene su i odluke o ratifikaciji memoranduma o saradnji opštine Istočna Ilidža sa niškim opštinama Pantelej i Crveni Krst, te Strategija razvoja opštine od 2021-2030. godine, kao i Akcioni plan održivog upravljanja energijom i prilagođavanja klimatskim promjenama ove lokalne zajednice.\nTags: Vladimir Ćosović Istočna Ilidža Marinko Božović\nPrethodna U Palama obilježen Međunarodni dan bez automobila\nSledeća Sve spremno za Svjetsko prvenstvo: Očekuje se oko 2.000 biciklista


Jasna Brkić: Uskoro usvajanje zakona o fiskalnom vijeću BiH - Akta.ba\nJasna Brkić: Uskoro usvajanje zakona o fiskalnom vijeću BiH\n23.05.2007. 10:54 / Izvor: biznis.ba\nPotpredsjednica Vlade Republike Srpske i ministrica za ekonomske odnose i kordinaciju Jasna Brkić istakla je da su, predstavnici Evropske komisije u Briselu na Drugom ekonomskom dijalogu između Evropske komisije i BiH, upoznati da je Republika Srpska utvrdila i uputila Predsjedništvu BiH novi Nacrt zakona o Fiskalnom vijeću.\nOna je dodala da su predstavnici Ministarstva finansija i trezora u Vijeću ministara BiH i Ministarstva finansija u Vladi Federacije BiH iskazali uvjerenje da bi Nacrt zakona o Fiskalnom vijeću, uskoro mogao biti usaglašen i upućen u Parlament BiH, saopćeno je iz Vladinog Biroa za odnose s javnošću.\nBrkić je dodala da je, prvog radnog dana, bilo riječi i o raspodjeli prihoda sa jedinstvenog računa u Upravi za indirektno oporezivanje u BiH, a prezentovan je i jedan od mogućih modela raspodjele.\nDelegacija Vlade RS-a, na čelu sa potpredsjednicom Brkić i u čijem sastavu se nalaze ministar finansija Aleksandar Džombić i još devet članova, boravi u Briselu na Drugom ekonomskom dijalogu između Evropske komisije i BiH.\nU toku prvog radnog dana, Drugog ekonomskog dijaloga između Evropske komisije i BiH, predstavljena je ekonomska situacija u Evropskoj uniji, a zatim su predstavnici RS-a, Federacije BiH i zajedničkih institucija BiH govorili o novijem ekonomskom i fiskalnom napretku.\n"Predstavnici Evropske komisije su pohvalili prezentovani napredak i istakli da su postignuti rezultati ohrabrujući. Posebna pažnja je posvećena napretku u fiskalnoj politici i fiskalnom upravljanju, kao obavezi iz evropskog partnerstva", rekla je Brkić, nakon prvog radnog dana.\nU toku rasprave o strukturalnim reformama, odnosno poboljšanju funkcionisanja tržišne ekonomije, pozitivno su ocijenjeni dosadašnji rezultati u BiH. Predstavnici Evropske komisije su ukazali na neujednačen način registracije privrednih subjekata, o čemu će biti riječi i na narednom ekonomskom dijelogu Evropske komisije i BiH.\n"Predstavnici RS-a su predstavili okvirni plan korišćenja sredstva od privatizacije "Telekoma Republike Srpske" i dobili pohvale za transparentnost ovog procesa, kao i za najavljenu reformu penzionog sistema u Republici Srpskoj", Brkić.\nDrugog dana ekonomskog dijaloga između Evropske komisije i BiH, bit će raspravljano o jačanju konkurentnosti ekonomije, o napretku i politici na tržištu rada, te o malim i srednjim preduzećima i poslovnom restrukturiranju.\nTakođer, jučer je bilo riječi i o ostvarenom napretku u primjeni evropskih međunarodnih statističkih standarda, te o unutrašnjoj kontroli javnih finansija i jačanju koordinacije između revizorskih službi i poboljšanja parlamentarnog praćenja revizorskih izvještaja.\nNacrt zakona o Fiskalnom vijeću


Da li je Kina samo ekonomski partner ili sistemski rival EU? /video/ - Sputnjik Srbija\nDa li je Kina samo ekonomski partner ili sistemski rival EU? /video/\n21:30 12.10.2020 (osveženo 21:31 12.10.2020) Preuzmite kraći link\nEU je najveći trgovinski partner Kine, dok je Kina drugi najveći trgovinski partner EU. Zato ne čudi da je prošle godine EU osvežila svoju stratešku agendu za saradnju sa Kinom koju sada označava ne samo kao partnera za saradnju na nekim područjima, već i kao istovremenog „sistemskog rivala“ na drugim.\nDa je Kina važan međunarodni igrač sve je očiglednije. Kineska inicijativa „Jedan pojas, jedan put“ ima čak šest ekonomskih koridora a pored zemalja članica EU i zemlje Zapadnog Balkana su na dobitku.\nKineskim međunarodnim uticajem bavio se i Evropski revizorski sud, a o rizicima, odnosno, benefitima, ne samo za EU već i zemlje Zapadnog Balkana pa time i Srbiju u današnjoj „Energiji Sputnjika“ Jelica Putniković razgovara sa ekonomistom dr Ivanom Nikolićem, direktorom za naučnoistraživački razvoj Ekonomskog instituta.


Si Đinping se sastao Kisindžerom china radio international\nSi Đinping se sastao Kisindžerom\n2018-11-09 15:08:24 cri\nKineski predsednik Si Đinping sastao se juče u Pekingu sa bivšim državnim sekretarom SAD Henrijem Kisindžerom.\nNazivajući Kisindžera starim prijateljem kineskog naroda, Si je pohvalio njegov "istorijski doprinos" razvoju kinesko-američkih odnosa.\n„Nećemo to zaboraviti. Uprkos preokretima i teškoćama, odnosi Kine i SAD su stabilno napredovali u poslednje četiri decenije", rekao je Si Kisindžeru „Svet danas prolazi kroz neverovatne promene, koje se nisu videle u proteklih 100 godina".\nKineski predsednik je kazao da međunarodna zajednica očekuje da će kinesko-američki odnosi nastaviti da se razvijaju u pravom smeru.\n„Dogovorio sam se sa predsednikom Trampom o susretu tokom predstojećeg Samita G20 u Argentini, tada ćemo moći da razmenimo mišljenja o pitanjima od zajedničkog interesa", istkao je Si.\n„Negativni glasovi o Kini u poslednje vreme rastu u Sjedinjenim Državama", rekao je Si „Dve zemlje treba da imaju preciznu procenu međusobnih strateških namera. Kina se pridržava puta mirnog razvoja i još uvek je posvećena izgradnji odnosa sa SAD, koji su zasnovani na međusobnom poštovanju, saradnji i uzajamnoj koristi, ali bez sukoba i konfrontacija".\nKisindžer je rekao da je zadovoljan susretom sa Sijem u kritičnom trenutku kad odnosi Kine i SAD ulaze u novu fazu.\n„Saradnja SAD i Kine od velikog je značaja za mir i prosperitet sveta", rekao je Kisindžer.\nOn je naglasio da razvoj američko-kineskih odnosa zahteva strateško razmišljanje i dalekovidnost.\n„Dve zemlje treba da prodube međusobno razumevanje, jačaju stratešku komunikaciju, neprestano proširuju zajedničke interese i pravilno rešavaju raskorake, kako bi svetu pokazale da su njihovi zajednički interesi mnogo važniji od razlika", zaključio je Kisindžer.


ponedeljak, 10 avgust 2020 18:02\nIstorijski pad izvoza italijanskog vina u prva 4 meseca ove godine od 4 odsto je rekord, prema pisanju agencije Ansa, koji se ne beleži u poslednjih 30 godina.\nSve do prošle godine stalno je rastao izvoz italijanskih vina da bi godine pre kovida-19 zarada bila rekordnih šest i po milijardi evra.\nZemlje gde se tradicionalno najviše pije italijansko vino, kao Kina, beleže smanjenje uvoza od januara do maja 2020. čak za 44 odsto.\nPrema rečima predsednka Udruženja proizvođača Etore Prandinija, na pad izvoza uticala je pandemija koronavirusa i ono što ju je pratilo: zatvoreni barovi i restorani, manjak 25 hiljada sezonskih radnika zbog zatvorenih granica kao posledica karantina, neizvesnost prouzrokovana engelskim Bregzitom, a sada se jos čekaju najavljene takse na uvoz koje je najavio američki predsednik Tramp.\nTo bi dodatno smanjilo izvoz italijanskog vina i donelo gubitak od milijardu i 500 miliona evra.\nOd 10, četiri proizvođača vina u Italiji imaju probleme sa izvozom.\nNakon najnovijih korona mera u Italiji se oseća atmosfera napetosti i nezadovoljstva\nOva zemlja ima najskuplju veknu hleba u EU\nViše iz ove kategorije « PALA LIBANSKA VLADA! Kabinet Hasana Dijaba podneo ostavku Velika Britanija povukla 714.000 Rendoks testova za koronvirus iz bezbednosnih razloga »


Putovanja su ponovo u modi - TU magazin\nPutovanja su ponovo u modi\nBliži se 43. Međunarodni sajam turizma koji će ponovo ugostiti hiljade ljudi, uživo. Na Beogradskom sajmu, posetiocima će se od 24 – 27. marta predstaviti turističke agencije, centri i organizacije, vazduhoplovne kompanije, hoteli i destinacije… Ipak, za sve nas iz redakcije TU magazina će posebno zadovoljstvo predstavljati vaše prisustvo na našem štandu\nNajznačajnija turistička manifestacija u zemlji i regionu jugoistočne Evrope ove godine, događaj je iščekivan sa posebnim nestrpljenjem. Pred nama je nezaboravan turistički sajam, na kome ćemo opet uživati u pretvaranju posla u zadovoljstvo i obrnuto.\nNaravno, kao i prethodnih godina TU magazin će se i neposredno uključiti u dešavanja na ovoj manifestaciji, a na našem štandu koji ćete naći u Hali 1 Beogradskog sajma, prostor ćemo, opet kao i ranije, podeliti sa našim partnerima. Ovog puta to će biti zastupnici hotela Putnik Kopaonik, Blue Kotor Bay Premium Spa Resorta iz Donjeg Stoliva, Lokalne turističke organizacije Cerkno, Turističke organizacije Kvarner kao i predstavnici kompanije Air Montenegro. Ovo znači mnoštvo informacija i zabave u najavi, pa još jednom pozivamo sve vas naše poslovne partnere i prijatelje, da nas posetite i tako ostvarite nove poslovne kontakte i poznanstva.\nPrethodni tekstŠpanija postaje najveći ekoturistički koridor u Evropi\nSledeći tekstHotelska grupa Budvanska rivijera na Sajmu turizma u Beogradu


POVRATAK UGLJU? – Televizija srpske dijaspore\nEvropa bi mogla da se ponovo prebaci na ugalj\n“To je bolno, ali je u ovoj situaciji čista je neophodnost da se smanji potrošnja gasa”, rekao je ministar ekonomije Robert Habek, član Zelene partije koja se zalagala za brži izlazak iz ere uglja, čije sagorevanje proizvodi više štetnih gasova.\n“Ali ako to ne uradimo, onda rizikujemo da skladišni kapaciteti ne budu dovoljno popunjeni krajem godine prema zimskoj sezoni. I onda smo na političkom nivou ucenjeni”, rekao je on.\nHolandija je u ponedeljak saopštila da će aktivirati fazu “ranog upozorenja” u okviru plana za energetsku krizu i ukinula ograničenja na proizvodnju u termoelektranama dok pokušava da smanji zavisnost od ruskog gasa.\nIzvršni direktor najvećeg njemačkog proizvođača električne energije “RVE RVEG.DE”, Markus Kreber, rekao je da bi cenama struje moglo biti potrebno tri do pet godina da se vrate na niže nivoe, smanjujući potrošnju domaćinstava i opterećujući ekonomske izglede.


Mirović: Razvojna agencija Vojvodine obezbedila više od 1.000 novih radnih mesta | NSU\nVojvodina Mirović: Razvojna agencija Vojvodine obezbedila više od 1.000 novih radnih mesta\nRazvojnu agenciju Vojvodine danas je obišao predsednik Pokrajinske vlade Igor Mirović.\nTom prilikom ocenio je da je ona od osnivanja, u proteklih godinu i po dana, postigla značajne rezultate, naročito u delu konkretnih podsticaja privredi, obezbedivši više od 1000 novih radnih mesta na teritoriji AP Vojvodine.\n“Razvojna agencija Vojvodine je efikasna poluga ekonomskog razvoja pokrajine sa konkretnim rezultatima koje merimo brojem realizovanih ugovora i novih radnih mesta“, izjavio je predsednik Mirović i dodao da su značajni rezltati ostvareni i u delu pružanja podrške sprovođenju politike ruralnog razvoja.\n“Zadovoljan sam rezultatima i u sledećoj godini pružićemo veći obim finansiranja svih programa koje realizuje Razvojna agencija Vojvodine, a za kojima je sve veće interesovanje“, naveo je predsednik Mirović.\n“Cilj sporazuma je da se osnaži strategijsko planiranje i istraživanje resursa koje AP Vojvodina ima, a koji nisu dovoljno implementirani u ukupan ekonomski razvoj pokrajine“, rekao je predsednik Mirović.\n“Osnovali smo i sektore za promociju i fondove za podršku domaćoj privredi, te očekujemo da u narednom periodu ostvarimo još zapaženije rezltate koji će doprineti ekonomskom razvoju Vojvodine“, izjavio je Žeželj.


OSTALE ŠAHOVSKE VESTI | Šahovski savez Srbije\nNaslovna SVE VESTI OSTALE ŠAHOVSKE VESTI\nU samom srcu Fruške Gore, na Letenci, biće organizovan 2. Letnji šahovski kamp LETENKA 2022 u periodu od 15. do 21. avgusta namenjen deci predškolskog i školskog uzrasta gde će učesnici imati priliku da unaprede svoja...\nUNAPREDITE VAŠ ŠAH – TRENING PROGRAM EVROPSKE ŠAHOVSKE AKADEMIJE\nEvropska šahovska akademija u saradnji sa Evropskom šahovskom Unijom organizuje treninge šaha. U periodu 28. februar - 31. mart 2022. organizovaće se četvrta sesija predavanja. Više informacija možete pronaći na zvaničnom sajtu Akademije: LINK >>>\nFIDE SUDIJSKI SEMINAR / Mix format (on-lajn i Beograd)\nŠahovski savez Srbije organizuje FIDE sudijski seminar u periodu 14-27. mart 2022. godine. Seminar će biti mešovitog formata, prva četiri dana (14-27. mart) predavanja će biti organizovana on-lajn, a poslednji vikend (26-27. mart) u...